# - PATVIRTINTA

# Marijampolės „Ryto“ pagrindinės mokyklos

# direktoriaus 2023 m. rugpjūčio mėn. d.

# įsakymu Nr. V-

# MARIJAMPOLĖS ,,RYTO“ PAGRINDINĖS MOKYKLOS

# 2023–2024 MOKSLO METŲ PRADINIO IR PAGRINDINIO UGDYMO PROGRAMŲ UGDYMO PLANAS

# I SKYRIUS

**2022**–**2023 M. M. MOKYKLOS UGDYMO PLANO ĮGYVENDINIMO ĮVERTINIMAS**

1. 2022–2023 m. m. Marijampolės „Ryto“ pagrindinės mokyklos (toliau – mokyklos) Ugdymo plano tikslas „Formuoti ugdymo turinį ir organizuoti ugdymo procesą taip, kad kiekvienas mokinys pasiektų asmeninės pažangos ir geresnių ugdymo(si) rezultatų, įgytų mokymuisi visą gyvenimą būtinų bendrųjų ir dalykinių kompetencijų visumą“. Mokyklos ugdymo turinį formavome atsižvelgdami į mokyklos intelektualinius ir materialinius resursus, galimybes ir poreikius, vertybines nuostatas, analizuodami mokyklos veiklos kokybės įsivertinimo, teminio išorinio vertinimo rezultatus, mokinių ugdymosi gebėjimus, pažangą, pasiekimus ir rezultatus. 2022–2023 m. m. dėmesys buvo skiriamas ugdymosi rezultatų gerinimui, siekiant mokinio pažangos, mokinių mokymosi motyvacijos stiprinimui, savalaikės pagalbos mokiniui teikimui, išmaniųjų technologijų taikymo pamokose kompetencijų plėtojimui vykdant personalizuotą, integralų ir išmanųjį ugdymą, į mokymąsi orientuotos vertinimo kultūros augimą.
2. Mokykloje buvo analizuojami apibendrinti atskiro ugdymo(si) laikotarpio ar ugdymo pagal tam tikrą programą rezultatai, sistemingai apmąstoma mokyklos lygmeniu įvairių klasių pasiekimų dinamika, analizuojami mokinių pagrindinių dalykų diagnostiniai, visų dalykų signalinių, pusmečių pasiekimai, pažanga, pokytis (kiekvieno mokinio, koncentro, mokyklos, mokomųjų dalykų pagal pasiekimų lygius, dalykų vidurkius), NMPP, PUPP rezultatai. Sistemingas mokinių pasiekimų stebėjimas, analizavimas darė įtaką mokinių pažangos augimui. 2022–2023 m. m. Pradinio ir Pagrindinio ugdymo I ir II dalies programą baigė 100 proc. mokinių. Mokinių pasiekimai:

1-4 klasių mokinių pažangumo analizė.

|  |  |  |  |  |
| --- | --- | --- | --- | --- |
| Mokslo metai | Aukštesnysis lygmuo | Pagrindinis lygmuo | Patenkinamas lygmuo | Nepasiektas patenkinamas lygmuo |
| 2021–2022 | 18,72% | 55,83% | 25,44% | 0 |
| 2022–2023 | 17,02 | 59,72 | 23,26 | 0 |
| Pokytis | -1,7 | +3,89 | -2,18 | 0 |

2022–2023 m. m. 1–4 klasėse padaugėjo mokinių, besimokančių pagrindiniu pasiekimų lygmeniu, sumažėjo – aukštesniuoju ir patenkinamu pasiekimų lygmeniu.

5–8 klasių mokinių pažangumo analizė pagal pasiekimų lygius.

|  |  |  |  |  |
| --- | --- | --- | --- | --- |
| Mokslo metai | Aukštesnysis lygmuo | Pagrindinis lygmuo | Patenkinamas lygmuo | Nepasiektas patenkinamas lygmuo |
| 2021–2022 | 5,74 | 47,81 | 43,72 | 2,73 |
| 2022–2023 | 6,08% | 58,19% | 33,98% | 1,14% |
| Pokytis | +0,34 | +10,38 | -9,74 | -1,59 |

2022–2023 m. m. 5–8 klasėse padaugėjo mokinių, besimokančių aukštesniuoju ir pagrindiniu pasiekimų lygmeniu, sumažėjo – patenkinamu ir nepasiektu patenkinamu pasiekimų lygmeniu.

5–8 klasių pažangumo analizė.

|  |  |  |
| --- | --- | --- |
| Mokslo metai | Pažangumas | Vidurkiai |
| 2021–2022 | 97,08% | 7,95 |
| 2022–2023 | 98,83% | 8,00 |
| Pokytis | +1,75 | +0,05 |

2022–2023 m. m. 5–8 klasių mokinių pažangumas ir vidurkiai kilo.

9–10 klasių rezultatai.

|  |  |  |
| --- | --- | --- |
| Mokslo metai | Pažangumas | Vidurkiai |
| 2021-2022 (9-10 klasė) | 100% | 6,77 |
| 2022–2023 (9-10 klasė) | 100% | 6,2 |
| Pokytis | 0 | - 0,57 |

9–10 klasių pažangumas liko nepakitęs, vidurkiai krito.

2022–2023 m. m. 10 klasės mokinių pažangumas nekito, vidurkis sumažėjo 0,57 balo. PUPP dalyvavo 10 mokinių. Lietuvių kalbos ir literatūros rezultatai teigiami, matematikos neigiami.

2022–2023 m. m. pagerėjo 4 ir 8 klasių mokinių rezultatai: 4 kl. skaitymo mokinių pasiekimų vidurkis padidėjo 12,13 įverčio, 8 kl. mokinių skaitymo vidurkis padidėjo 1,4 įverčio, matematikos pasiekimų vidurkis 11,2 įverčio.

1. Mokyklos bendruomenė yra sutarusi imtis priemonių rezultatams gerinti: mokinių individualios pažangos stebėjimui ir fiksavimui, bendrųjų ir dalykinių kompetencijų ugdymui 1 – 4 klasėse naudoti skaitmenį įrankį *ClassDojo*; parinkti tikslingas užduotis, atitinkančias mokinių mokymosi galias; organizuoti ugdymo diferencijavimą mokinių grupėms pritaikant įvairias mokymosi strategijas tam tikroms veikloms atlikti (projektiniai, tiriamieji darbai ir kt.); sudarant mišrias arba panašių polinkių, interesų mokinių grupes; suskirstant mokinius į mišrias įvairių gebėjimų grupes, kuriose daugiau gebantys mokiniai padeda mažiau patyrusiems; tikslingai skirti poreikių tenkinimo valandas; stiprinti trišalį (mokinys, mokykla, tėvai) bendradarbiavimą; užtikrinti mokiniams, turintiems mokymosi sunkumų, savalaikės pagalbos teikimą pamokose, konsultacijose; stebėti ir aptarti rezultatų pokytį. Rezultatų siekti padėjo mokinių ir mokytojo susitarimas pamokos pradžioje įvardinti sėkmės ir vertinimo kriterijus, optimalus išteklių paskirstymas. Informacinių komunikacinių priemonių panaudojimas pamokose atitiko mokinių ugdymosi poreikius, didino jų įsitraukimą į mokymąsi. Mokykloje siekiant įvairinti 2–4 klasių mokinių ugdymo procesą, gerinti mokinių pasiekimus dėmesys buvo skiriamas informacinių technologijų gebėjimų plėtojimui.
2. 2022–2023 m. m. mokinių ugdymui buvo skiriamos papildomos poreikių tenkinimo ir projekto „Kokybės krepšelio“ valandos.

1–4 klasėse skirta:

* lietuvių kalbos, matematikos didesnį mokymosi potencialą turinčių mokinių gebėjimų ugdymui, mokymosi sunkumų šalinimui;
* skaitmeniniam mokinių gebėjimų ugdymui integruojant informacines technologijas ir dailę. Per vieną dailės ir technologijų pamoką klasė dalijama į grupes, mokiniams sudaryta galimybė dirbti su skaitmeninėmis technologijomis, skaitmeniniu turiniu;
* 6 val. / sav. lietuvių kalbos ir matematikos didesnį mokymosi potencialą turinčių mokinių gebėjimų ugdymui 2–4 klasėse, panaudojant kokybės krepšelio lėšas.

5–8 klasėse skirta:

* 5, 6, 8 klasėse matematikos, lietuvių kalbos ir literatūros diferencijuotam mokymui klases dalijant į grupes;
* trumpalaikėms konsultacijoms: 6 klasėje – rusų kalbos, 7–8 klasės – fizikos, 8 klasėse – chemijos;
* 4 val. / sav. didesnį mokymosi potencialą turinčių mokinių gebėjimų ugdymui panaudojant projekto „Kokybės krepšelis“ lėšas: 1 val. / sav. lietuvių kalbai ir literatūrai 5 klasėje, 1 val. / sav. matematikai 6 klasėje, 1 val. / sav. biologijai 7 klasėje, 1 val. / sav. fizikai 7 klasėje;
* 6 val. / sav. panaudojant projekto „Kokybės krepšelis“ lėšas matematikos, lietuvių kalbos ir literatūros diferencijuotam mokymui 7 klases dalijant į grupes.

Atliepiant į mokinių poreikius 2023–2024 m. m. mokinių mokymosi motyvacijos stiprinimui, rezultatų ir pažangos gerinimui numatyta:

* 1–4 klasėse skirti poreikių tenkinimo valandas lietuvių kalbos, matematikos, pasaulio pažinimo mokymosi sunkumų šalinimui; skaitmeniniam mokinių gebėjimų ugdymui. Tikslingai naudoti neformaliojo švietimo valandas mokinių, turinčių didesnį mokymosi potencialą, dalykinių gebėjimų ugdymui: 1 klasėje anglų kalbos („Anglų kalbos pradžiamokslis“ – 1 val.), 3 klasėje lietuvių kalbos („Žodžių labirintuose“ – 1 val.) ir matematikos („Įdomioji matematika“ – 1 val.); 4 klasėje lietuvių kalbos („Žodžio paunksmėje“ – 1 val.);
* 5–8, 10 klasėse skirti poreikių tenkinimo valandas matematikos ir lietuvių kalbos ir literatūros diferencijuotam mokymui klases dalijant į grupes; trumpalaikėms konsultacijoms mokymosi spragų šalinimui: 5, 6, 7, 8 klasėse lietuvių kalbos, matematikos, 6 klasėje – rusų kalbos, 7, 8, 10 klasėse – fizikos, 8, 10 klasėse – chemijos. Mokinių, turinčių didelį mokymosi potencialą gebėjimų ugdymui skiriamos lietuvių kalbos ir literatūros (5, 6 klasėse), matematikos (5–8 klasėse) konsultacijos;
* 10 klasėje skirti poreikių tenkinimo valandas lietuvių kalbos ir literatūros, matematikos moduliams PUPP pasirengimui.

1. Mokyklos pedagogai siekdami į ugdymo procesą įtraukti kiekvieną mokinį mokymą(si) organizavo taip, kad jis būtų prasmingas ir įdomus. Ugdymo procese buvo vykdoma tiriamoji veikla, projektai, atliktų darbų vieši pristatymai, gyvenimiškos užduotys, taikyti įvairūs IKT įrankiai. Mokykloje 7 klasėse buvo vykdomi ilgalaikiai projektiniai darbai. Tai padėjo mokiniams ugdytis informacinį raštingumą, mokymosi mokytis gebėjimus, gebėjimus spręsti problemas, priimti sprendimus. Pradinėse klasėse žengiami pirmieji žingsniai STEAM ugdyme (5–10 klasėse pravesta – 14, 1–4 klasėse – 29 pamokos / veiklos). Mokykla siekia tapti STEAM besimokančiųjų mokyklų nare.
2. Mokykloje numatytos prioritetinės kvalifikacijos tobulinimo sritys: skaitmeninių kompetencijų, kompetencijų, reikalingų įtraukties principui, atnaujinto ugdymo / mokymo turinio įgyvendinimui. Metodinėje taryboje ir Metodinėse grupėse susitelkta į nacionaliniu lygmeniu atnaujinamą ugdymo turinį: mokytojai analizavo atnaujintas Bendrąsias programas ir kt. dokumentus, tarėsi dėl ugdymo turinio planavimo. Mokyklos pedagogai, administracija vykdė savišvietą, dalyvavo kvalifikacijos tobulinimo renginiuose UTA temomis (NŠA organizuojamose viešosiose konsultacijose ir kt.), administracija dalyvavo Marijampolės savivaldybės UTA komandos organizuojamuose renginiuose, sistemingai mokykloje teikė informaciją apie UTA vyksmą. 8 mokyklos mokytojai atrinkti dalyvauti UTA mokymuose ir skleisti gerąją patirtį mokyklos bendruomenėje. Mokytojai, dalyvavę mokymuose, patirtimi dalinosi metodinėse grupėse, Mokytojų tarybos posėdyje (2022-12-15 Nr. 2–7). Mokyklos UTA komanda balandžio mėnesį dalyvavo Marijampolės savivaldybės organizuotoje konferencijoje „Ugdymo turinio atnaujinimas: patirtys, ieškojimai, atradimai“, dvi pradinių klasių mokytojos šioje konferencijoje dalinosi patirtimi. Mokykloje atlikta ir Mokytojų tarybos posėdyje (2022-12-15 Nr. 2–7) pristatyta apklausa „Kaip mokyklos mokytojai pasirengę atnaujintų bendrųjų programų diegimui“. Mokytojai projekto „Kokybės krepšelis“ lėšomis tobulino kvalifikaciją dalyvaudami ilgalaikėje (40 val.) programoje „Diferencijavimas, individualizavimas šiuolaikinėje pamokoje“ (lekt. prof. dr. A. Kazlauskienė, doc. dr. R. Gaučaitė). Mokytojai gilino žinias, plėtojo gebėjimus planuoti ir organizuoti ugdymą remiantis mokinių poreikiais. Programos moduliai: 1. Tarpdalykinė integracija, kompetencijomis grįstame ugdyme: kaip individualizuoti ir diferencijuoti ugdymo(si) procesą?; mokymosi tikslai, uždaviniai, sėkmės kriterijai ir kaip jų siekti. 2. Trumpalaikių (pamokos lygiu), ilgalaikių tikslų ir uždavinių (skyriaus, pusmečio lygiu) bei sėkmės kriterijų dermė, prieigos metodai. 3. Personalizuota, individualizuota ir diferencijuota prieiga parengtos vertinimo rubrikos apibendrinamajam vertinimui.. 4. Personalizuota ir individualizuota prieiga paremtos grįžtamojo ryšio technikos pamokoje, kurios skatina tolesnį mokymąsi. Suorganizuota metodinė diena „Išmaniųjų technologijų taikymas – mokinio ir mokytojo sėkmei“, mokytojai dalyvavo mokymuose, kaip dirbti su išmaniaisiais ekranais, įdiegta Mozabook programa. Pastebėtas pamokos kokybės pokytis naudojant IKT (išmanūs ekranai, Mozabook licencijos ir kt.), atsirado didesnės ugdymo turinio pateikimo galimybės, pamokos tapo įdomesnės, vaizdingesnės. Suaktyvinta mokyklos mokytojų metodinė veikla: skatinama pedagogų savišvieta, dalijimasis patirtimi stebint ir organizuojant integruotas, atviras, „Kolega-kolegai“ pamokas.Buvo pravesta 22 atviros, 83 integruotos ir 16 “Kolega-kolegai” pamokų. Kolegų pamokas stebėjo 56 mokytojai. Įdomios pamokos didino mokinių mokymosi motyvaciją, padėjo siekti geresnių rezultatų. Tai rodo atlikta mokinių mokymosi motyvacijos apklausa, kuri pristatyta Mokytojų tarybos posėdyje (2022-12-15 Nr. 2–7).

Atsižvelgiant į išsikeltus projekto „Kokybės krepšelis“ ir mokyklos veiklos plano uždavinius buvo susitarta stiprinti pamokose diferencijavimą, individualizavimą, personalizavimą. Siekiant aukštesnių individualių ir bendrų rezultatų, mokytojai bendradarbiavo, vyko kryptingas mokymasis vieniems iš kitų. Metodinės tarybos posėdyje susitarta dėl šiuolaikinės pamokos požymių, nutarta atnaujinti *Ugdomosios veiklos stebėsenos tvarkos aprašą* ir jo priedus. *Pamokos stebėjimo ir vertinimo protokole* įvardinti geros / šiuolaikiškos pamokos požymiai. Tvarkos aprašas atnaujintas ir patvirtintas 2023 m. sausio 17 d. direktoriaus įsakymu Nr. V-6. 2022 m. rugsėjo mėnesį atnaujintas *Mokinių asmeninės pažangos stebėjimo, fiksavimo ir vertinimo tvarkos aprašas.* Atliktas tyrimas *„Vertinimo veiksmingumas pamokoje“* pristatytas Mokytojų tarybos posėdyje (2023-04-24 Nr. 2-2). Priimtas sprendimas fiksuoti mokinio pažangą ar jos nebuvimą, metodinėse grupėse aptarti atskirų koncentrų mokinių individualią pažangą.

Mokytojai organizavo pamokas / veiklas ne tik klasėse, bet ir mokyklos edukacinėse erdvėse, už mokyklos ribų. Pamokos buvo organizuojamos valgykloje, sveikatos priežiūros specialisto kabinete, bibliotekoje, lauko klasėje, mokyklos kieme, pradinių klasių gamtos mokslų laboratorijoje, viešosiose mokyklos erdvėse. Mokiniai žinias gilino lankydamiesi Marijampolės kolegijos STEAM centre, Marijampolės Kriaučiūno ir „Draugystės“ bibliotekose, Kazio Griniaus, Kraštotyros muziejuose, Virbalio senųjų amatų centre, ,Marijampolės kultūros centre, Marijampolės profesinio rengimo centre, sporto centre ,,Sūduva“ LISPA mokykloje. 2022–2023 m. m. PUG, 1–4 klasių mokiniams suorganizuotos 70 edukacijų, 5–10 klasių mokiniams – 40. 7–8 klasių mokiniams suorganizuota išvyka į Prahą ,,Lietuvos–Lenkijos – Čekijos dinastiniai ryšiai ir čekų muzikos galia”. Antros klasės mokiniams vieną pusmetį fizinio ugdymo pamokos vyko Marijampolės sporto centro plaukimo baseine.

1. Mokykloje didėja mokinių, turinčių specialiųjų ugdymosi poreikių: 2021-09-01 – procentinė dalis nuo visų mokinių buvo 5,92 proc. (40 mokinių), iš jų – 1,78 proc. (12) mokinių, turinčių didelių ir labai didelių sunkumų, 2022-09-01 – 7,22 proc. (52 mokiniai), iš jų – 1,81 proc. (13) mokinių, turinčių didelių ir labai didelių sunkumų. Mokiniams buvo teikiama paveiki pagalba, kurią teikė 4 mokytojų padėjėjai, 2 psichologai (1,5 etatinės pareigybės dalis), specialusis pedagogas (1 etatinės pareigybės dalis), 2 socialiniai pedagoginiai darbuotojai (1,5 etatinės pareigybės dalis), logopedas (0,75 etatinės pareigybės dalis). SUP turintiems mokiniams, siekiant sudaryti sąlygas, kad kiekvienas mokinys pajustų mokymosi sėkmę, buvo teikta mokytojo padėjėjo pagalba (59 pamokose per savaitę pradinėse klasėse ir 61 pamokoje 5–10 kl.). „Kokybės krepšelio“ lėšomis įrengtas multisensorinis kambarys leido mokyklos švietimo pagalbos specialistams taikyti naujas edukacines formas, organizuoti užsiėmimus ramioje, įtampą mažinančioje aplinkoje. Tai galimybė stiprinti mokinių psichologinę sveikatą. Šiuo kambariu naudojosi mokiniai, kuriems reikalinga savalaikė vienkartinė pagalba, pailgintą dienos grupę lankantys mokiniai, SUP mokiniai. Nuo 2023 m. rugsėjo 1 d. numatoma didinti specialiojo pedagogo etatinės pareigybės dalį. Mokyklos mokytojai, siekdami užtikrinti kokybišką ugdymą specialiųjų poreikių turintiems mokiniams, įsitraukė į tarptautinį Erasmus + projektą „Neįgalūs mokiniai įveikia sunkumus“. Mokytojų tarybos posėdyje pristatytas tyrimas „Specialiųjų poreikių turinčių mokinių saugumas mokykloje“.

Mokykloje mokėsi 22 mokiniai grįžę / atvykę iš užsienio. Glaudus bendradarbiavimas su šių mokinių tėvais, klasės bendruomenės sutelktumas sėkmingai integruojant mokinius į klases, papildomų konsultacinių valandų skyrimas lietuvių kalbos mokymui, parengti individualūs ugdymo planai padėjo mokiniams adaptuotis mokykloje, siekti pažangos. 9 mokiniai mokėsi išlyginamojoje klasėje (2 mokiniai atvyko iš Airijos, 7 iš Ukrainos). Vaiko gerovės komisijos posėdyje susitarta dėl pagalbos teikimo būdų ir formų. Pagalbos poreikis, teikimo galimybės ir parengti pagalbos planai aptarti su mokinių tėvais. Pagalba mokiniams buvo teikiama pamokose (mokytojo ir mokytojo padėjėjo), švietimo pagalbos specialistų (psichologo, specialiojo pedagogo, logopedo, socialinio pedagogo) kabinetuose. Mokiniams, atvykusiems iš Ukrainos, bendradarbiaujant su Marijampolės visuomenės sveikatos biuru, psichologinę pagalbą (grupinę) teikė privatus psichologas (4 užsiėmimai). Vaiko gerovės komisija analizavo teikiamos švietimo pagalbos mokiniui veiksmingumą, prireikus koregavo švietimo pagalbos priemonių teikimą.

1. Mokyklos bendruomenė skyrė dėmesį įtraukaus ugdymo pasirengimui. Pedagogai kompetencijas, reikalingas įtraukties principui įgyvendinti tobulino dalyvaudami mokyklos organizuotuose seminaruose: „Autizmo spektro sutrikimą turinčių vaikų ugdymas, komunikacijos ypatumai, alternatyvios komunikacijos taikymo galimybės (psichologė T. Malvicė), „Elgesio modeliavimo ir korekcijos galimybės raidos sutrikimų turinčių vaikų ugdyme. Kritinių situacijų valdymas“ (psichologė T. Malvicė), „Dėmesingumas mokymo(si) procese“. Įsisąmoninimu grįsta psichologija“, „Stresas ir perdegimas: pažintis ir būdai susitvarkyti su jais“ (lektorius psihcologas / psichoterapeutas V. Arvasevičius). Mokytojų tarybos posėdyje (2023-06-23 Nr. 2–3) pavaduotoja ugdymui pristatė „Pasirengimo įtraukčiai“ tėvų ir mokytojų apklausos rezultatus.
2. Mokykloje sudarytos tinkamos sąlygos formalųjį ugdymą sieti su neformaliuoju švietimu. Skatinamas aktyvus dalyvavimas neformaliajame švietime, kurių metu lavinami mokinių kūrybiškumo, mąstymo ir kiti gebėjimai, elgesio, bendravimo ir bendradarbiavimo įgūdžiai, ugdoma tolerancija. Mokykloje užtikrinama plati neformaliojo švietimo užsiėmimų pasiūla (panaudotos 39 valandos). Neformaliojo švietimo programas lankė 68 proc. mokinių. Mokiniams sudarytos tinkamos sąlygos dalyvauti bendrose veiklose, jaustis svarbiais ir reikalingais. Mokykloje yra stipri ir aktyviai veikia Mokinių taryba, kuri praėjusiais mokslo metais Marijampolės savivaldybės ir Moksleivių kūrybos centro organizuotame padėkos vakare ,,Mokinių savivaldos – matomos ir girdimos” laimėjo dvi nominacijas: „Metų kuratorius“ ir „Metų iniciatyva“. Mokiniai mokykloje inicijavo įvairias akcijas, organizavo renginius, aktyviai dalyvavo Lietuvos moksleivių sąjungos, Marijampolės mokinių savivaldos veiklose. Mokykloje suorganizuotos mokinių savivaldos ir administracijos apskrito stalo diskusijos „Mokyklos pažangos link“, kurių tikslas – aptarti, įvertinti mokyklai svarbius klausimus, atstovaujant visų mokyklos mokinių interesus. Suorganizuotas prevencinis renginys „Naktis mokykloje“, bendradarbiauta su Marijampolės LJS ,,Žingsnis“, „Apskritas stalas“, „Jaunimas yra“.

Projekto „Kokybės krepšelis“ lėšomis sudarytos sąlygos mokinių etnokultūrinių kompetencijų ugdymui, padidėjo neformaliojo švietimo užsiėmimų pasiūla (tautinių šokių būrelis, liaudiškų instrumentų ansamblis). Mokykloje organizuojamos tradicinės meninės-kultūrinės, pažintinės dienos, veiksmingai (100 proc.) įgyvendintos popamokinių renginių suplanuotos veiklos. Jose dalyvavo 93 proc. mokinių.

Bendradarbiauta su kitomis mokyklomis: Sūduvos gimnazija (Vaikų ir jaunimo folkloro festivalis „Atidarysiu dainų skrynelę“), Jono Totoraičio progimnazija (teatralizuotas istorijos-muzikos 8 klasių mokinių projektas „Teatralizuotas viduramžių visuomenės paveikslas“), Marijampolės moksleivių kūrybos centru (konferencija „Žalia Marijampolė“), pradinių klasių mokiniai dalyvavo „Šaltinio“ progimnazijos organizuotoje STEAM konferencijoje.

1. Mokiniai dalyvavo savivaldybės organizuojamuose renginiuose, konkursuose, akcijose. Laimėtos prizinės vietos savivaldybės olimpiadose, konkursuose: „Raštingiausias pradinukas“ (4 kl. – III vieta), ,,Raštingiausias 5–8 klasių mokinys“ (8 kl. – II vieta), 1– 4 klasių mokinių meninio skaitymo (2 klasė – I vieta), 5–8 klasių mokinių meninio skaitymo (5 klasė – II vieta), tarptautinis epistolinio rašinio konkursas (7 klasė – I vieta), 1– 4 klasių dailaus rašto konkurse ,,Plunksnelė“ (3 kl. – I vieta, II kl. – III vieta), pradinių klasių mokinių piešinių konkursas „Linksmos spalvos“ (3 klasė – II vieta, 4 klasė – I vieta), respublikinė ikimokyklinio, priešmokyklinio ir pradinio ugdymo įstaigų ugdytinių piešinių paroda – konkursas „Spalvota žemės svajonė“ (3 klasė I, II, III vietos, 4 klasė – I vieta), pradinių klasių mokinių piešinių konkursas „Ugnis – draugas ir priešas“ (3 klasė – I vieta), „Mantingos“ labdaros ir paramos fondo konkursas „Veik kūrybiškai. Taupyk atsakingai“ (3 klasė – II vieta, 2 klasė – II, III vieta), tarptautinis eilėraščių konkursas „Laisvės vėjas“ (5, 7 klasės – II vieta), konferencija „Žalia Marijampolė“ 3–7 klasių mokiniams.

Sudalyvauta šalies / tarptautiniuose konkursuose: Nacionaliniame Č. Kudabos geografijos konkurse (6 klasė – 8 vieta), matematikos konkurse „Kengūra“ (8 klasių tarpe I, III, V vietos, 6 klasių tarpe – I, II vietos, 7 klasių tarpe – II vieta savivaldybėje).

Bendradarbiauta su Marijampolės moksleivių kūrybos centru (suorganizuoti orientacinio sporto užsiėmimai), Marijampolės neformalaus ugdymo mokykla „Lispa“ (mokykloje vyko neformalaus ugdymo užsiėmimai), sporto mokykla (šachmatai). 2022–2023 m. m. mokykla organizavo savivaldybės, šalies / tarptautinius renginius: Marijampolės savivaldybės pradinių klasių mokinių konkursą-viktoriną „Stebuklingas Lietuvos gyvūnijos pasaulis. Vanduo“, Tarptautinį jaunųjų dizainerių konkursą „Adata – 2023“, sakralinės muzikos festivalį „Vaikystės spalvos“, meninio skaitymo konkursą „Skambėk, lietuviškas žodi“, Tarptautinį teatrų festivalį „Mažieji obuoliukai“.

1. 2022–2023 m. m. siekta mokiniams užtikrinti veiksmingą karjeros kompetencijų ugdymą. Praėjusiais mokslo metais mokyklai skirta 0,75 etatinės pareigybės karjeros ugdymo koordinatoriaus (įdarbina Marijampolės Meilės Lukšienės švietimo centras). Ugdymas karjerai tapo paveikesnis ir kryptingesnis. Vyko pažintinis, patyriminis mokinių profesinis veiklinimas, pravestos klasės valandėlės, dalyvauta edukaciniuose užsiėmimuose. 1–10 klasių mokiniams ugdymo karjerai valandos buvo panaudotos: ugdytis karjeros kompetencijoms, kurios yra svarbios norint sėkmingai pasirinkti mokymosi kryptį, profesiją ar darbo veiklą; informacijos, leidžiančiai priimti racionalius profesijos rinkimosi ir karjeros projektavimo sprendimus, sklaidai; mokinių patirčiai veiklose; grupinėms konsultacijoms; konsultacijoms, skirtoms  padėti išsiaiškinti mokinio stiprybes ir silpnybes, galimybes ir tikslus. Ugdymo karjerai veiklos, kurias vedė savo srities profesionalai, vyko mokykloje (22 val.) ir už mokyklos ribų (210 val.). Mokiniams, bendradarbiaujant su „Mantingos“ labdaros ir paramos fondo atstove Edita Naidaite suorganizuota *Verslumo ir finansinio raštingumo diena*, Karjeros diena (bendradarbaiuta su Marijampolės užimtumo tarnybos specialiste Loreta Barkauskiene, aplankyta 14 įstaigų ir įmonių).
2. Plėtojant tarptautiškumo kultūrą mokykloje tęsiami pradėti įgyvendinti ir nauji projektai. Mokytojai ir mokiniai tobulėjo vykdydami tarptautinius e-Twinning ir Erasmus+ projektus. Projektuose buvo ugdomos mokinių pažinimo, socialinės-pilietinės, bendradarbiavimo, asmeninės kompetencijos. Mokiniai tobulino anglų kalbos, gebėjimo naudotis moderniomis technologijomis įgūdžius. Nagrinėtos fizinio aktyvumo, gamtosauginės, šalių kultūros paveldo ir kt. temos. Projektų mobilumo metu mokytojai organizavo renginius, kūrė inovatyvius, veiksmingus ir įtraukius švietimo metodus. Mokiniai naudodami įvairius IKT įrankius rengė projektinius darbus. Vykdyti Erasmus+ projektai: „Cultural heritage and ict“, „Children with disabilities overcome difficulties“, Erasmus+KA101 – „ICT Development in Schools“; eTwinning projektai: „Eco and health“, „Games around the world“.
3. Įgyvendinant 2022–2023 m. m. mokyklos ugdymo plano uždavinius buvo kuriama saugi fizinė, psichologinė, socialinė ir kultūrinė mokymosi aplinka, skiriamas dėmesys mokinių tarpusavio problemų sprendimui, emocinės savijautos atpažinimui, gerinimui. Mokykloje parengtas „*Patyčių prevencijos ir intervencijos vykdymo Marijampolės „Ryto“ pagrindinėje mokykloje tvarkos aprašu“* patvirtintas direktoriaus 2022 m. spalio 10 d. įsakymu Nr. V-76. Mokiniams sudarytos galimybės dalyvauti nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto ir patyčių mažinimo, prekybos žmonėmis, savižudybių prevenciją, sveikos gyvensenos skatinimą, LIONS QUEST („Laikas kartu“, „Paauglystės kryžkelės“, „Raktas į sėkmę“). Mokiniai dalyvavo praktiniuose užsiėmimuose: „Dėmesingumas mokymo(si) procese. Įsisąmoninimu grįsta psichologija“ (lektorius psichologas / psichoterapeutas V. Arvasevičius), ,,Mokinių mokymosi motyvacijos stiprinimas“ („Koybės krepšelio“ lėšos, lektoriai Gintare Razulevičiūtė, Artiomas Šabajevas).

Mokyklos specialistai klasės valandėlių metu stiprino mokinių gebėjimo bendrauti, savęs pažinimo, tolerancijos ir kt. įgūdžius, teikė individualias ir grupines konsultacijas (specialistų kabinete, multisensoriniame kambaryje). Patyčių atvejai yra analizuojami bendradarbiaujant klasės vadovams, švietimo pagalbos specialistams, mokytojams, tėvams, mokiniams, prireikus atskiri atvejai svarstomi mokyklos VGK posėdžiuose. Buvo atliktas tyrimas apie patyčių mastą 1 – 4 ir 5 – 10 klasėse, kuris pristatytas Mokytojų tarybos posėdyje (2023-04-24 Nr. 2–2). Siekiant užtikrinti sėkmingą 1, 5 klasių ir naujai atvykusių mokinių sėkmingą adaptaciją, vykdoma šių mokinių stebėsena. Mokyklos psichologės atliko adaptacijos tyrimą, kuris buvo pristatytas tėvų susirinkime, Mokytojų tarybos posėdyje (2022-10-20 Nr. 2-6).

Mokykla vykdė akciją sąmoningumo didinimo mėnuo „BE PATYČIŲ“, buvo minima Tarptautinė tolerancijos diena. Bendradarbiaujant su Marijampolės visuomenės sveikatos biuru 9 –10 klasių mokiniai kartu su Marijampolės savivaldybės Igliaukos Anzelmo Matučio ir Liudvinavo Kazio Borutos gimnazijų mokiniais dalyvavo praktiniame užsiėmime „Kaip išsaugoti savo unikalumą šiuolaikiniame pasaulyje“, 8 klasės mokiniai – projekte „Saugok sveikatą kol jaunas“. Mokinių taryba suorganizavo prevencinį renginį „Naktis mokykloje“, kurį padėjo organizuoti socialiniai partneriai. Birželio mėnesį pradinių klasių mokiniams suorganizuota vasaros stovykla „Saulutė“. Ją lankė 130 pradinių klasių mokinių.

2022–2023 m. m. buvo siekiama organizuoti šiuolaikišką ugdymą, didinti mokymosi patrauklumą modernizuojant ugdymosi procesą, ugdymo procese naudojamą įrangą ir priemones, atitinkančias šiuolaikinius ugdymo reikalavimus, gerinant ugdymo(si) ir kt. aplinkas. „Kokybės krepšelio“ lėšomis atnaujinta mokyklos biblioteka ir skaitykla. Nuo sausio iki gegužės 1 d. šiose patalpose vyko 70 veiklų: eksponuota 11 parodų, suorganizuoti 25 renginiai, pravestos 34 pamokos ir kt. veiklos. Sukurta estetiška erdvė poilsiui ir knygų skaitymui 33 proc. padidino skaitytojų srautus. Patyrimines veiklas mokytojai organizavo atnaujintoje gamtos mokslų laboratorijoje.

1. Mokykla 2021–2023 m. m. dalyvavo projekte „Kokybės krepšelis“. 2023 m. gegužės 8–12 d. mokykloje vyko teminis išorinis vertinimas, tema – „Mokykloje užtikrinamos pažangos kryptingumas ir veiklos tvarumas“. Išorės vertintojų teigimu mokyklos veiklos tobulinimo planas įgyvendintas kryptingai ir atsakingai.

**Vertintojų išskirti stiprieji mokyklos vertinamos srities veiklos aspektai:**

1. Ugdymo(si) diferencijavimas, individualizavimas, suasmeninimas padeda siekti mokinio individualios pažangos (2.1. Ugdymosi(si) organizavimas – 4 lygis, nurodytas aspektas Diferencijavimas, individualizavimas, suasmeninimas – 4 lygis ).
2. Paveiki ugdymo(si) integracija sudaro sąlygas kiekvieno mokinio asmeninei ūgčiai (2.1. Ugdymosi(si) organizavimas – 4 lygis, nurodytas aspektas Ugdymosi integralumas – 4 lygis).
3. Pageidaujamo elgesio skatinimas pagal sutartus sėkmės kriterijus, komandinis darbas padeda siekti bendrų organizacijos tikslų (2.1. Ugdymosi(si) organizavimas – 4 lygis, nurodytas aspektas Klasės valdymas – 4 lygis / 3.4. Veikimas kartu – 4 lygis).
4. Optimalus išteklių paskirstymas ir naudojimas lemia tvarų projekto „Kokybės krepšelis“ tikslų įgyvendinimą (3.1. Perspektyva ir bendruomenės susitarimai – 4 lygis, nurodytas aspektas Optimalus išteklių paskirstymas – 4 lygis).
5. Paveiki tobulinimo kultūra, orientuota į nuolatinį įsivertinimu grįstą mokymąsi (3.1. Perspektyva ir bendruomenės susitarimai – 4 lygis, nurodytas aspektas Tobulinimo kultūra – 4 lygis).

**Vertintojų išskirti tobulintini mokyklos vertinamos srities veiklos aspektai:**

1. Stebėsenos sistemingumas pamokoje (1.1. Mokyklos pasiekimai ir pažanga – 3 lygis, nurodytas aspektas Stebėsenos sistemingumas – 3 lygis).

2. Aiškių vertinimo kriterijų ir įvairių įsivertinimo strategijų / būdų numatymas ir panaudojimas daromos pažangos stebėjimui ir įvertinimui (1.1. Mokyklos pasiekimai ir pažanga – 3 lygis, nurodytas aspektas Pasiekimų ir pažangos pagrįstumas – 3 lygis).

**II SKYRIUS**

# BENDROSIOS NUOSTATOS

# Marijampolės ,,Ryto“ pagrindinės mokyklos (toliau – mokyklos) 2023–2024 mokslo metų ugdymo planas (toliau – UP) reglamentuoja pradinio, pagrindinio ugdymo pirmosios ir antrosios dalių, neformaliojo švietimo programų vykdymą grupinio ar pavienio mokymosi formomis, kasdieniu bei nuotoliniu mokymo proceso organizavimo būdais.

# Ugdymo planas parengtas, vadovaujantis 2022–2023 ir 2023–2024 m. m. pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (LR ŠMM 2012 m. gegužės 8 d. įsakymo Nr. V-766 redakcija); Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ bei jo pakeitimais, Neformaliojo vaikų švietimo koncepcija, patvirtinta LR ŠMM 2005 m. gruodžio 30 d. įsakymu Nr. ISAK 2695 (LR ŠMM 2012 m. kovo 29 d. įsakymo Nr. V-554 redakcija) „Dėl neformaliojo vaikų švietimo koncepcijos patvirtinimo“, Lietuvos higienos norma HN 21:2017 ,,Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020-07-02 įsakymu Nr. V-1005 „Dėl mokymo nuotoliniu ugdymo proceso organizavimo būdu kriterijų aprašo patvirtinimo“, Mokyklos ugdymo(si) proceso organizavimo nuotoliniu būdu tvarkos aprašu, patvirtintu mokyklos direktoriaus 2021 m. gegužės 20 d. įsakymu Nr. V-24 ,,Dėl ugdymo(si) proceso organizavimo nuotoliniu būdu tvarkos aprašo patvirtinimo“, Marijampolės „Ryto“ pagrindinės mokyklos pasirengimo diegti atnaujintą ugdymo turinį veiksmų planu, Marijampolės „Ryto“ pagrindinės mokyklos pasirengimo įtraukčiai veiksmų įgyvendinimo 2022–2024 m. m. planu, kitais ugdymo procesą reglamentuojančiais teisės aktais bei atsižvelgiant į Mokyklos strateginius tikslus, bendruomenės poreikius, turimus išteklius.

1. 2023 – 2024 mokslo metais įgyvendinamos programos:
   1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7 klasėse;
   2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ 2, 4, 6, 8, 10 klasėse.
2. Mokyklos ugdymo plane vartojamos sąvokos:
   1. **Išlyginamoji klasė** – klasė, sudaryta iš mokinių, nutraukusių mokymąsi ar nesimokiusių kai kurių bendrojo ugdymo dalykų;
   2. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;
   3. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas, vadovaujantis Bendraisiais ugdymo planais;
   4. **Pamoka** – pagrindinė nustatytos trukmės nepertraukiamo mokymosi organizavimo forma;
   5. Dalyko modulis – apibrėžta, savarankiška ir kryptinga ugdymo programos dalis;
   6. Kitos Bendruosiuose ugdymo planuose vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.
3. **Ugdymo plano tikslas** – formuoti ugdymo turinį ir organizuoti ugdymo procesą taip, kad kiekvienas mokinys pasiektų asmeninės pažangos ir geresnių ugdymo(si) rezultatų, įgytų mokymuisi visą gyvenimą būtinų bendrųjų ir dalykinių kompetencijų visumą.

# Ugdymo plano uždaviniai:

* 1. nurodyti pamokų skaičių, skirtą ugdymo programoms įgyvendinti;
  2. pritaikyti ugdymo procesą mokinių ugdymosi poreikiams;
  3. kurti inovatyviam mokymuisi palankią aplinką;
  4. orientuoti ugdymo turinį į bendrųjų ir dalykinių kompetencijų ugdymą;
  5. numatyti neformaliojo vaikų švietimo, tenkinančio mokinių saviraiškos poreikius, organizavimo kryptis ir nustatyti neformaliajam vaikų švietimui skirtas valandas.

1. Mokyklos ugdymo planas rengiamas vieneriems mokslo metams vadovaujantis stebėsenos rezultatais, mokinių pasiekimų ir pažangos vertinimo ugdymo procese informacija, nacionalinių mokinių pasiekimų patikrinimo rezultatais, mokyklos veiklos įsivertinimo duomenimis, mokinių poreikių analize. Ugdymo organizavimas ir įgyvendinimas grindžiamas demokratinėmis nuostatomis ir kolegialiu mokyklos bendruomenės – pedagogų, mokinių ir jų tėvų (globėjų/rūpintojų) – sprendimų priėmimu.

**III SKYRIUS**

# UGDYMO ORGANIZAVIMAS

**PIRMASIS SKIRSNIS**

**MOKSLO METŲ TRUKMĖ**

# Ugdymo proceso pradžia ir pabaiga:

|  |  |  |  |
| --- | --- | --- | --- |
| Klasė | Ugdymo procesas | | Ugdymo proceso trukmė  (savaičių skaičius) |
| Pradžia | Pabaiga |
| 1–4 | 2023-09-01 | 2024-06-11 | 35 (175 ugdymo dienos) |
| 5–10 | 2023-09-01 | 2024-06-26 | 37 (185 ugdymo dienos) |

1. Mokykla dirba penkias dienas per savaitę grupine mokymosi forma kasdieniu mokymo proceso organizavimo būdu. Ugdymo procesas skirstomas pusmečiais. Nustatoma tokia pusmečių trukmė:

|  |  |  |  |
| --- | --- | --- | --- |
| **Laikotarpis** | **Klasė** | **Pradžia** | **Pabaiga** |
| Pirmas pusmetis | 1–10 | 2023-09-01 | 2024-02-02 |
| Antras pusmetis | 1–4 | 2024-02-05 | 2024-06-11 |
| Antras pusmetis | 5–10 | 2024-02-05 | 2024-06-26 |

# Mokinių atostogų trukmė:

|  |  |
| --- | --- |
| **Laikotarpis** | **1-10 klasės** |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |
| Vasaros atostogos | **1–4 klasės**  2024-06-12 – 2024-08-31  **5–10 klasės**  2024-06-27 – 2024-08-31 |

# Pradinio ir Pagrindinio ugdymo proceso organizavimo forma – pamoka, kuri organizuojama netradicinėse, edukacinėse erdvėse, specializuotuose kabinetuose, bibliotekoje, mokyklos muziejuje, valgykloje, išmaniojoje klasėje, laboratorijoje, lauko klasėje, sporto salėje, sporto aikštynuose, savivaldybės baseine ir kt. Mokytojų tarybos posėdyje priimtas susitarimas, kad kiekvieno dalyko mokytojas organizuoja ne mažiau kaip 1 pamoką per mokslo metus netradicinėje erdvėje.

# Pamokos vyksta viena pamaina.

# Pamokų trukmė 1 klasėje – 35 minutės, 2–10 klasėse – 45 minutės.

# Pamokų laikas:

|  |  |  |
| --- | --- | --- |
| **Pamoka** | **Pamokos laikas** | **Pertraukų trukmė** |
|  | 8.00-8.45 | 8.45-8.55 |
|  | 8.55-9.40 | 9.40-9.55 |
|  | 9.55-10.40 | 10.40-10.55 |
|  | 10.55-11.40 | 11.40-12.10 |
|  | 12.10-12.55 | 12.55-13.15 |
|  | 13.15-14.00 | 14.00-14.10 |
|  | 14.10-14.55 |  |

# Ugdymo procese taikomi ugdymo organizavimo būdai: pamoka, nepamokinė veikla, projektinė veikla, integruota veikla.

# Ugdymo procesas organizuojamas ir kitomis mokymosi organizavimo formomis ne tik mokykloje, bet ir už jos ribų (savivaldybės bei šalies muziejuose, edukacinėse erdvėse, parkuose, artimiausioje gamtinėje aplinkoje ir pan.).

# Siekiant mokymo(si) virtualiose aplinkose prieinamumo, optimalaus mokymosi išteklių panaudojimo ugdymo procese naudojamos virtualios mokymo(si) aplinkos Google G Suite For Education (skirta ir nuotoliniam mokymuisi), skaitmeninė ugdymo platforma ,,Eduka klasė“, elektroninė mokymo(si) aplinka EMA ir kt.

# Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), gali būti koreguojamas arba laikinai stabdomas, organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis.

1. Esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, ugdymas koreguojamas vadovaujantis 2022–2023 ir 2023–2024 mokslo metų pradinio, pagrindinio ir vidurinio ugdymo programų bendrųjų ugdymo planų 7 priedu, Mokyklos ugdymo(si) proceso organizavimo nuotoliniu būdu tvarkos aprašu, patvirtintu mokyklos direktoriaus 2021 m.gegužės 20 d. įsakymu Nr. V-24**.**

**ANTRASIS SKIRSNIS**

**MOKYKLOS UGDYMO PLANO RENGIMAS. UGDYMO TURINIO ĮGYVENDINIMAS**

1. Mokykloje vykdomoms programoms įgyvendinti rengiamas mokyklos ugdymo planas. Mokyklos ugdymo planas – tai ugdymo turinio įgyvendinimo, vadovaujantis mokyklos susitarimais, bendrųjų ugdymo planų bendrosiomis nuostatomis ir bendrąjį ugdymą reglamentuojančiais kitais teisės aktais, aprašas. Mokyklos ugdymo plane, atsižvelgiant į mokyklos kontekstą, pateikiami konkretūs ugdymo proceso organizavimo sprendimai Pradinio ir Pagrindinio ugdymo programoms įgyvendinti. Mokykloje susitarta dėl ugdymo plano turinio, struktūros ir jo įgyvendinimo galimybių.
2. Mokyklos ugdymo planą parengė Mokyklos UP parengė darbo grupė (Mokyklos direktoriaus 2023 m. gegužės 29 d. įsakymas Nr. V-80. Darbo grupė susitarė dėl mokyklos ugdymo plano turinio, struktūros ir formos.
3. Mokyklos ugdymo planas derinamas su steigėju.
4. Mokyklos ugdymo planą direktorius tvirtina iki 2023 metų rugsėjo 1 dienos.
5. Mokyklos ugdymo turinys formuojamas ir įgyvendinamas vadovaujantis Pradinio ugdymo Bendrosiose programose, Pagrindinio ugdymo bedrosiose programose apibrėžtais mokinių pasiekmais, Bendraisiais ugdymo planais, Mokymosi pagal formaliojo švietimo programas formų ir mokymo organizavimo tvarkos aprašu, patvirtintu LR ŠMM 2012 m. birželio 28 d. įsakymu Nr. V-1049, atsižvelgiant į mokyklos tikslus, susiformavusias tradicijas, veiklos įsivertinimo duomenis, nacionalinius mokinių pasiekimų patikrinimo rezultatus, mokinių pasiekimų ir pažangos vertinimo ugdymo procese duomenis ir informacija, turimus išteklius.

# Ugdymo turinys mokykloje formuojamas pagal Bendruosiuose ugdymo planuose nurodytą mokymosi dienų skaičių bei mokyklos ugdymo plane užfiksuotą dalyko programai įgyvendinti skiriamų valandų skaičių. Minimalus laikas, numatytas ugdymo programoms įgyvendinti, esant ypatingoms aplinkybėms išlieka nepakitęs.

# Mokytojai Metodinių grupių, Metodinės tarybos susirinkimuose, vykstančiuose ne vėliau kaip iki rugpjūčio 30 d., aptaria ir derina integruojamų dalykų, integruojamųjų programų turinį, numatomas kūrybines ir projektines veiklas, integruojamąsias pamokas, popamokinius renginius ir juos fiksuoja ilgalaikiuose ar veiklos planuose.

# Ugdymo turinys ilgalaikiuose ir veiklos planuose nuolat koreguojamas ir tobulinamas, atsižvelgiant į mokinių pasiekimus, klasės kontekstą, kintančią situaciją. Pakeitimai fiksuojami skiltyje „Pastabos“.

# Ugdymo turinio dokumentacija:

|  |  |  |  |  |
| --- | --- | --- | --- | --- |
| Programos, ilgalaikiai planai | Rengia | Suderina | Tvirtina | Data |
| Dalykų ilgalaikiai planai (metams) | Dalykų mokytojai | Dalykų metodinės grupės pirmininkas, kuruojantis direktoriaus pavaduotojas ugdymui | Mokyklos direktorius | Rugsėjo 1 d. |
| Klasių vadovų planai (metams) | Klasių vadovai | Kuruojantis direktoriaus pavaduotojas ugdymui | Mokyklos direktorius | Iki rugsėjo 10 d. |
| Dalykų modulių programos (ne mažiau kaip 17 val.) | Mokytojas, jei nėra ŠMSM patvirtintų | Dalykų metodinės grupės pirmininkas, kuruojantis direktoriaus pavaduotojas ugdymui | Mokyklos direktorius | Rugsėjo 1 d. |
| Neformalaus švietimo programos (metams) | Būrelio vadovas | Kuruojantis direktoriaus pavaduotojas ugdymui | Mokyklos direktorius | Iki rugsėjo 10 d. |
| Pritaikytos ir individualizuotos programos (vienam pusmečiui) | Dalyko mokytojas, padedant specialiajam pedagogui | Vaiko gerovės komisijos pirmininkas | Mokyklos direktorius | Iki rugsėjo 10 d. |
| Individualios dalykų mokymo programos (mokymui namuose) | Dalyko mokytojas | Direktoriaus pavaduotojas ugdymui | Mokyklos direktorius |  |
| Planai rengiami vadovaujantis *Marijampolės „Ryto“ pagrindinės mokyklos ugdymo turinio planavimo tvarkos aprašu,* patvirtintu mokyklos direktoriaus įsakymu 2023 m. kovo 14 d. Nr. V-46.Metodinės grupės pritartą ir suderintą su kuruojančiu direktoriaus pavaduotoju ugdymui ilgalaikį planą, klasės vadovo planą mokytojas privalo turėti darbo vietoje, juo naudotis ir prireikus pateikti administracijos atstovui ar mokyklą vizituojantiems asmenims.  1. Pasibaigus mokslo metams mokytojas kartu su kuruojančiu direktoriaus pavaduotoju ugdymui aptaria jų įgyvendinimą ir mokinių pasiekimus. | | | | |

# Rekomenduojama keliems, to paties dalyko mokytojams, dirbantiems paralelinėse klasėse, ilgalaikį planą rengti kartu. Rengiant jį individualiai būtina suderinti tarpusavyje.

# Pagal poreikį, vadovaudamiesi ilgalaikiu planu, mokytojai gali rengti etapo (ciklo) planus.

# Pamokų planus, kuruojantiems mokyklos vadovams rekomendavus, rengia jauni specialistai, mokytojai, kuriems reikia pagalbos planuojant veiklą pamokoje, mokytojai, vedantys atviras pamokas.

# Dalyko ilgalaikiuose planuose (lyginėse klasėse) numatomas rezervinis laikas, kurio naudojimas fiksuojamas per mokslo metus ilgalaikio plano pabaigoje. Nelyginėse klasėse numatomas laikas, skirtas privalomam ir pasirenkamam mokymosi turiniui įgyvendinti.

# Atsiradus mokyklos ugdymo plane nenumatytiems atvejams, mokykla ugdymo proceso metu koreguoja ugdymo plano įgyvendinimą ir / arba mokinio individualų ugdymo planą priklausomai nuo turimų lėšų, išlaikydama minimalų pamokų skaičių dalykų bendrosioms programoms įgyvendinti.

# Ugdymo turinio įgyvendinimo stebėseną ir analizę vykdo direktoriaus pavaduotojai ugdymui pagal mokyklos vadovų vadybinių funkcijų pasiskirstymą, remdamiesi švietimo stebėsenos rodikliais.

# Mokyklos ugdymo turinys įgyvendinamas integruojant į jį prevencines (LIONS QUEST) ir integruojamąsias (gyvenimo įgūdžių 1–4 klasėse, etninės kultūros 1–10 klasėse) programas. Integruojamosios programos įgyvendinamos:

# integruojant į dalyko(ų) ugdymo turinį;

# skiriant tam mokymosi dienų per mokslo metus.

# Mokinių pasiekimai ir pažanga, įgyvendinant integruojamąsias programas, vertinami:

# pagal integruojamose programose pateiktus reikalavimus;

# vertinant taikomi formuojamojo vertinimo metodai ir būdai;

# pasiekimai ir pažanga aptariama žodžiu.

# Tarpdalykinė integracija vykdoma pagal bendrus susitarimus tarp atskirų dalykų mokytojų. Veikla planuojama, fiksuojama dalykų ilgalaikiuose planuose, klasių vadovų, specialistų veiklos planuose, elektroniniame dienyne. Integruojamos atviros pamokos (temos) nurodomos Mokyklos mėnesio veiklos plane.

# Mokytojai, klasių vadovai elektroniniame dienyne fiksuoja datą, temą ir integruojamosios bendrosios ar prevencinės programos pavadinimą (gali būti sutrumpintas), jos turinio numerį, nurodytą programoje, jei integruojama programa į dalyko turinį; jei integruojamas kelių dalykų turinys ir pamokoje dirba keli mokytojai, integruojamų dalykų pamokų turinys įrašomas tų dalykų apskaitai skirtuose puslapiuose; klasių vadovai, klasių vadovų veiklos planuose įrašo atitinkamą programos turinį.

# Mokykla 1 kartą per pusmetį analizuoja, kaip ugdymo procese įgyvendinamas ugdymo turinio integravimas, kaip mokiniams sekasi pasiekti dalykų bendrosiose programose numatytų rezultatų ir priima sprendimus dėl tolesnio turinio integravimo tikslingumo.

# Integruojamų programų įgyvendinimą koordinuoja mokyklos direktoriaus pavaduotojai ugdymui.

# Integruojamųjų programų įgyvendinimas formaliojoje veikloje:

|  |  |  |  |  |
| --- | --- | --- | --- | --- |
| Integruojamosios programos | Klasė | Dalykas, į kurį integruojama | Val. | Pastabos |
| *Informacinių komunikacinių technologijų ugdymas* | 1–2  3–4 | Integruojama į visų mokomųjų dalykų programas (1, 2 kl.)  Integruojama į dailės ir technologijų (4 kl.), dailės (3 kl.) programą |  | Pradinių klasių mokytojų parengta programa |
| *Etninės kultūros ugdymas* | 1–10 | Integruojama į dailės, muzikos, lietuvių kalbos ir literatūros, etikos, tikybos, istorijos, technologijos pamokas | Ne mažiau 6 val. | Pagrindiniame ugdyme vadovaujamasi *Etninės kultūros BP*, patvirtinta LR ŠMM 2012 m. balandžio 12 d. įsakymu Nr. V-651 |
| *Gyvenimo įgūdžių bendroji programa* | 1,3 | Integruojama į kitus dalykus | Pagal atskiras temas | *Gyvenimo įgūdžių bendroji programa* (priešmokyklinio, pradinio, pagrindinio ir vidurinio ugdymo programų 48 priedas) |
| Socialinio ir emocinio ugdymo programos: *LIONS QUEST* | 1–10 | Integruojama į klasės valandėles. | Ne mažiau 2 val./mėn. | Programa „Laikas kartu“  Programa „Paauglystės kryžkelės“ |
| *Smurto prevencija* | 5–10 | Integruojama į klasės valandėles, pagalbos specialistų planus. |  | Įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. |

**TREČIASIS SKIRSNIS**

# MOKINIO GEROVĖS UŽTIKRINIMAS IR SVEIKATOS UGDYMAS MOKYKLOJE

# Mokiniams sudarytos sąlygos mokytis mokinių, mokinių ir mokytojų, kitų mokyklos darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje.

# Mokykla, kurdama ir puoselėdama psichologiškai sveiką ir saugią aplinką, užtikrina tinkamą ir savalaikį reagavimą į patyčių ir smurto apraiškas, taiko priemones:

# mokytojai per pirmą pamoką, o klasių vadovai per pirmą klasės valandėlę mokinius supažindina su elgesio taisyklėmis, aptaria bendravimo, bendradarbiavimo su bendraklasiais, pedagogais, kitais mokyklos darbuotojais principus, suteikia informaciją, kur kreiptis iškilus vienai ar kitai problemai;

# mokslo metų pirmosiomis dienomis organizuojami administracijos pokalbiai su mokiniais;

# mokyklos bendruomenės nariai, pastebėję patyčių apraiškas, nedelsdami jas sustabdo, apie tai informuoja mokinio(ių) klasės vadovą, esant būtinybei, mokinys nukreipiamas pas psichologą, socialinį pedagogą, kviečiami mokinio tėvai (globėjai, rūpintojai), mokinio elgesys svarstomas Vaiko gerovės komisijoje;

# užtikrinant vaiko gerovę vadovaujamasi *Mokyklos patyčių prevencijos ir intervencijos vykdymo Marijampolės „Ryto“ pagrindinėje mokykloje tvarkos aprašu*, patvirtintu 2022 m. spalio 10 d. direktoriaus įsakymu V-76, rekomendacijomis mokykloms dėl smurto artimoje aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje (LR ŠMM 2017-08-03 Nr. V–625).

# Mokykloje mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia mokyklos Vaiko gerovės komisija, kuri vadovaujasi *Mokyklos vaiko gerovės komisijos sudarymo ir jos darbo organizavimo tvarkos aprašu,* patvirtintu mokyklos direktoriaus 2022-10-07 įsakymu Nr. V-73, Rekomendacijomis dėl krizių valdymo mokyklose (LR ŠMM 2018-03-08 įsakymu Nr. V-229).

# Mokykla planuoja ir organizuoja kryptingus sveikos gyvensenos, sveikatos saugojimo ir stiprinimo renginius: Judėjimo dieną, krepšinio, futbolo turnyrus, paskaitas – praktinius užsiėmimus, organizuojamos orientavimosi varžybos, dalyvauja Visuomenės sveikatos biuro organizuojamose akcijose, renginiuose ir kt..

# Mokiniams sudaryta galimybė prieš pamokas ar/ir tarp jų užsiimti fiziškai aktyvia veikla, kuri praplečia kūno kultūros pamokų turinį, žaidžiant stalo tenisą, krepšinį, badmintoną, organizuojant šokių užsiėmimus mokyklos salėje. Stadione, esant palankioms oro sąlygoms, rekomenduojama 1 pertrauką (pradinių klasių mokiniams kartu su mokytoja) praleisti gryname ore.

# Mokykla sudaro sąlygas mokiniui ugdytis bendrąsias kompetencijas, aktyviai veikti, tyrinėti, bendrauti ir bendradarbiauti įvairiose veiklose, fizinėse ir virtualiose aplinkose, dalį formaliojo ir neformaliojo švietimo veiklų organizuodama už klasės ribų (mokyklos parkelyje, stadione, kitose mokyklos erdvėse, gamtoje, muziejuose ir kt.).

# Siekiant netrikdyti ugdymo proceso kitų klasių mokiniams, mokytojai, planuojantys kito pobūdžio ugdomąją veiklą, privalo informuoti direktoriaus pavaduotoją ugdymui prieš 3 dienas iki numatomo užsiėmimo. Tokiu atveju planuojami laikini pakeitimai pamokų tvarkaraštyje.

**KETVIRTASIS SKIRSNIS**

**MOKYKLOS UGDYMO PROGRAMŲ VEIKLŲ ĮGYVENDINIMAS**

1. Ugdymo procesas gali būti organizuojamas ne tik mokykloje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus:
   1. tiesiogiai siejant dalyko mokymosi turinį, ugdomas kompetencijas su ne mokyklos mokymosi aplinka;
   2. organizuojant veiklą už mokyklos ribų pamokų tvarkaraštis pritaikomas pagal poreikį, užtikrinama, kad dalies mokinių mokymasis ne mokykloje nesutrikdytų įprasto ugdymo proceso;
   3. veikla už mokyklos ribų vykdoma pagal atskirą direktoriaus įsakymą. Veiklos organizatorius (dalyko mokytojas, klasės vadovas, neformalaus švietimo organizatorius) informuoja direktorių, jei reikia, pateikia prašymą ne vėliau kaip prieš tris dienas.

# Ugdomoji veikla, vykdoma ne mokyklos erdvėse, organizuojama vadovaujantis *Marijampolės „Ryto“ pagrindinės mokyklos turizmo renginių aprašu*, patvirtintu direktoriaus 2018-10-12 įsakymu Nr. V-57.

# Ugdymą organizuojant kitomis formomis (integruotos veiklos, kūrybinės dirbtuvės, projektai ar kt.) arba ne mokykloje, ugdymo procesas gali būti skirstomas į įvairios nepertraukiamos trukmės ugdymo periodus.

# Veiklos fiksavimas:

# dienyne daromas įrašas „Pamoka nevyko dėl ugdomosios veiklos keitimo“, nurodomas veiklos pavadinimas;

# klasės vadovai šią veiklą fiksuoja elektroninio dienyno skiltyje „Pažintinė, kultūrinė, meninė, kūrybinė veikla“, nurodo tikslų veiklos pavadinimą. Jei vykdyta pagal direktoriaus įsakymą, nurodo direktoriaus įsakymo datą ir numerį;

# po vykdytos veiklos klasės vadovas informuoja mokytojus apie mokinius, nedalyvavusius vykdytoje veikloje;

# mokytojas mokiniams, tą dieną nedalyvavusiems vykdytoje veikloje, žymi „n“ raides.

# Ugdymo veiklų organizavimas aptartas Mokytojų tarybos posėdyje 2023-06-23 protokolo Nr. 2–3. Numatytos veiklos dera su Bendrųjų programų turiniu ir pasiekimais, mokinių amžiumi, siejamos su Mokyklos ugdymo plano tikslais, mokinių mokymosi poreikiais ir yra integruojamoji ugdymo proceso dalis. Netradicinio ugdymo, pažintinei, kultūrinei, meninei, kūrybinei veiklai skirtos dienos įskaičiuojamos į mokymosi dienų skaičių ir paskirstomos taip:

|  |  |  |  |
| --- | --- | --- | --- |
| Eil. Nr. | Veikla | Data | Klasės |
| 1. | Mokslo ir žinių diena | 2023-09-01 | 1–10 kl. |
| 3. | Penktokų diena mokykloje | 2023-10-27 | 5 ir 8 kl. |
| 4. | Pirmokų diena mokykloje | 2023-11-24 (2 val.) | 1 ir 4 kl. |
| 5. | Verslumo ir finansinio raštingumo (pyragų) diena | 2023-11-08 | 1–10 kl. |
| 6. | Teatrų festivalis „Mažieji obuoliukai“ | 2024-03-29 | 1–4 kl. |
| 7. | Bendruomenės diena | 2024-06-07 | 1–10 kl. |
| 8. | Karjeros diena | 2024-06-18 | 5–10 kl. |
| 9. | Projektinė savaitė „Ką gali mūsų rankos“ | 2024-06-3/6 d. | 1–4 kl. |
| 10. | Klasės auklėtojo planuojama veikla pagal poreikį(ekskursijos, išvykos, kultūros paso įgyvendinimas) | 2024-06 mėn. | 5–10 kl. |
| Rekomenduojama birželio mėnesį išvykas organizuoti:   * VBE metu, kai mokykla yra VBE cenras’ * Birželio 19–26 dienomis | | | |

# Mokinių socialinė-pilietinė veikla organizuojama vadovaujantis *Marijampolės „Ryto“ pagrindinės mokyklos ,,Socialinės-pilietinės veiklos organizavimo tvarkos aprašu“,* patvirtintu mokyklos direktoriaus 2017-09-12, įsakymu Nr. V–47.

# Mokiniui, besimokančiam pagal pagrindinio ugdymo programą 6,8,10 klasėse, privaloma atlikti socialinę-pilietinę veiklą ne mažiau 10 valandų (pamokų) per mokslo metus, besimokančiam 5,7,9 klasėse – ne mažiau 20 val. per mokslo metus. Mokinius, nesurinkusius reikiamo valandų skaičiaus, likus 2 savaitėms iki mokslo metų pabaigos klasės vadovas, suderinęs su kuruojančiu vadovu, nukreipia tuo metu mokyklos bendruomenei svarbiai socialinei-pilietinei veiklai. Socialinės-pilietinės veiklos įgyvendinamos atsižvelgiant į pilietiškumo ugdymą, mokyklos bendruomenės tradicijas, vykdomus projektus ir k t. Mokiniai socialinę-pilietinę veiklą atlieka savarankiškai arba bendradarbiaudami su socialiniais partneriais.

# Socialinės-pilietinės veiklos kryptys yra mokinio laisvai pasirenkamos: ekologinė, pedagoginė, pilietinė, visuomeninė, socialinė (karitatyvinė), savanorystė. Tai padeda mokiniams ugdytis pagarbos, rūpinimosi, pagalbos kitam ir kitokias vertybines nuostatas. Šios veiklos sudaro galimybes mokiniui ugdytis praktines socialines kompetencijas: savanoriška veikla nevyriausybinėse organizacijose, globos namuose, gyvūnų globos organizacijose.

# Ugdymo procese per atskirų dalykų pamokas ir kitą ugdomąją veiklą taikomi metodai, kurie motyvuoja mokinius, orientuoja į bendrų kompetencijų ugdymą, skatina mąstymą, plėtoja įgūdžius ir jų panaudojimą įvairiose situacijose, formuoja mokinio pilietinę ir etninę tapatybę, ugdo gebėjimus dirbti įvairiose grupėse.

# Socialinė-pilietinė veikla fiksuojama dienyne, metinis įvertinimas – įskaityta. Mokiniai savo socialinės-pilietinės veiklos įrodymus kaupia patys.

# Atliktos socialinės-pilietinės veiklos refleksija vykdoma klasių valandėlėse vasario ir birželio mėnesiais. Mokslo metų pabaigoje daugiausiai valandų surinkusieji mokiniai gali būti apdovanojami padėkos raštais.

# PENKTASIS SKIRSNIS

# MOKINIŲ MOKYMOSI KRŪVIO REGULIAVIMAS

# Mokinių mokymosi krūvis reguliuojamas planuojant ir įgyvendinant ugdymo turinį, skiriant namų darbus, organizuojant mokytojų bendradarbiavimą dėl mokinių mokymosi krūvio optimizavimo klausimų, vykdant mokinių mokymosi krūvio bei mokiniams skiriamų namų darbų stebėseną ir priežiūrą.

# Per dieną 1 klasės mokiniams skiriamos ne daugiau kaip 5 pamokos, 2–4 klasių – ne daugiau kaip 6 pamokos, 5–10 klasių mokiniams – ne daugiau kaip 7 pamokos.

# Penktadienį 5–10 kl. mokiniams, atsižvelgiant į tvarkaraščio galimybes, organizuojamos ne daugiau kaip 6 pamokos;

# Namų darbų skyrimą atskiros klasės mokiniams joje dirbantys mokytojai derina tarpusavyje atsižvelgdami į mokinio galias. Namų darbai turi būti naudingi grįžtamajai informacijai apie mokinio mokymąsi gauti, tolesniam mokymuisi. Jie negali būti skirti dėl įvairių priežasčių neįvykusių pamokų uždaviniams įgyvendinti. Atostogų laikotarpiui ir šventinėms dienoms namų darbai neskiriami.

# Esant poreikiui, mokymosi pagalbai gali būti skiriamos trumpalaikės ir / arba ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį. Ilgalaikės konsultacijos (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą.

# Mokiniams, kurie mokosi pagal pradinio ir pagrindinio ugdymo programas ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygas juos atlikti pailgintos darbo dienos grupėje, skaitykloje.

# Mokiniams gali būti skiriamas ne daugiau kaip vienas kontrolinis darbas per dieną, 3 – per savaitę. Kontroliniai darbai negali būti rašomi po ligos, atostogų, šventinių dienų. Kontrolinių darbų atlikimo laiką derina atskiroje klasėje dirbantys mokytojai, tai fiksuodami e-dienyne.

# Kontrolinių darbų tvarkaraštis detalizuojamas kiekvieną mėnesį pažymint tikslią datą elektroniniame dienyne bent prieš savaitę iki kontrolinio darbo. Dėl objektyvių priežasčių mokytojas turi teisę kontrolinio darbo laiką pakeisti, bet būtina suderinti su mokiniais. Mokiniai supažindinami su darbo struktūra, turiniu, tikslais, vertinimo kriterijais. Turi būti aišku, ką jie turi mokėti, ką pasiekti ir kaip bus vertinama. Prieš vykdant kontrolinį darbą, skiriamas laikas išeitos medžiagos kartojimui, įtvirtinimui.

# Kontrolinių darbų planavimo, skyrimo, derinimo, fiksavimo, rezultatų analizės tvarką, namų darbų skyrimą, vertinimą, mokytojų bendradarbiavimą, sprendžiant mokinių mokymosi krūvio optimizavimo klausimus reglamentuoja *Marijampolės „Ryto“ pagrindinės mokyklos mokinių pažangos ir pasiekimų vertinimo tvarkos aprašas,* patvirtintas mokyklos direktoriaus 2023 m. kovo 22 d. įsakymu Nr. V-58.

# Vadovaujantis mokykloje patvirtintais susitarimais (2021 m. birželio 25 d. Mokytojų tarybos posėdžio protokolas Nr. 2-2):

# mokiniui, kuris atstovauja mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas;

# mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių.

# Mokinys, jeigu pageidauja, mokyklos vadovo įsakymu atleidžiamas nuo dalies ar visų pamokų lankymo tų dalykų:

# kurių jis yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas;

# kurių mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas) ar jas yra baigęs.

# Mokiniai, besimokantys pagal formalųjį švietimą papildančio ugdymo programas (pvz., dailės, muzikos, sporto), mokyklos direktoriaus įsakymu gali būti atleidžiami nuo atitinkamo privalomojo dalyko savaitinių pamokų (ar jų dalies) lankymo. Sprendimas priimamas dalyko, nuo kurio pamokų mokinys atleidžiamas, mokytojui susipažinus su neformaliojo vaikų švietimo programomis. Šios programos turi derėti su Bendrųjų programų turiniu. Programas ar jų nuorodas mokyklai pateikia mokinys ar mokinio tėvai (globėjai, rūpintojai) kartu su prašymu dėl atleidimo nuo to dalyko pamokų iki mokyklos sprendimu numatomos datos. Pagal mokykloje galiojančią tvarką (Marijampolės „Ryto“ pagrindinės mokyklos mokinių pažangos ir pasiekimų vertinimo tvarkos aprašas, patvirtintas mokyklos direktoriaus 2023 m. kovo 22 d. įsakymu Nr. V-58) numatoma, kaip bus atsiskaitomi mokinių pasiekimai.

# Mokiniui, nesutinkančiam atsiskaityti arba be pateisinamos priežasties neatvykstančiam atsiskaityti, gali būti atšauktas mokyklos direktoriaus įsakymas dėl atleidimo nuo privalomo menų (muzikos, dailės) ar kūno kultūros lankymo.

# Mokinys, atleistas nuo kurių nors menų, fizinio ugdymo ar kitų sričių dalykų pamokų, jų metu gali užsiimti kita ugdomąja veikla arba mokytis individualiai.

# Mokyklos vadovas, suderinęs su mokinio tėvais, nustato nedalyvaujančių pamokose mokinių saugumo užtikrinimo priemones. Jeigu šios pamokos pagal pamokų tvarkaraštį yra pirmosios ar paskutinės, mokinys, mokyklos sprendimu, gali į mokyklą atvykti vėliau arba išvykti anksčiau. Apie tai informuojami tėvai.

# Mokiniui, išvykstant mokytis į sanatorijos mokyklą ar stacionarinę asmens sveikatos priežiūros įstaigą, tėvai, (globėjai, rūpintojai) mokyklos direktoriui pateikia gydytojo siuntimo kopiją ir prašymą dėl išvykimo gydytis. Laikinas mokinio išvykimas gydytis ir mokytis įforminamas mokyklos direktoriaus įsakymu.

# Už mokinių mokymosi krūvio reguliavimą, tos pačios klasės mokytojų bendradarbiavimo organizavimą, sprendžiant mokinių mokymosi motyvacijos ir mokymosi krūvio reguliavimo klausimus, mokinių mokymosi krūvio ir mokiniams skiriamų namų darbų stebėseną ir kontrolę atsakingi pavaduotojai ugdymui.

**ŠEŠTASIS SKIRSNIS**

**MOKINIŲ PAŽANGOS IR PASIEKIMŲ VERTINIMAS**

# Mokinių pažanga ir pasiekimai vertinami vadovaujantis LR švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą ir aptariami metodinėse grupėse, fiksuojami mokomųjų dalykų ilgalaikiuose planuose.

# Mokytojas planuoja mokinių ugdymosi pasiekimus ir vertinimą vadovaudamasis *Marijampolės „Ryto“ pagrindinės mokyklos mokinių pažangos ir pasiekimų vertinimo tvarkos aprašu*, patvirtintu mokyklos direktoriaus 2022 m. kovo 22 d. įsakymu Nr. V-58. Aprašas skelbiamas mokyklos interneto svetainėje ir e-dienyno failų skiltyje.

# Mokykla, siekdama mokiniams padėti pasiekti aukštesnių ugdymosi rezultatų, teikti ir gauti grįžtamąjį ryšį, stebėti daromą pažangą, laiku suteikti pagalbą įgyvendina *Marijampolės „Ryto“ pagrindinės mokyklos Mokinių asmeninės pažangos stebėjimo, fiksavimo, pagalbos mokiniui teikimo tvarkos aprašo,* patvirtinto mokyklos direktoriaus 2022 m. rugsėjo 5 d. įsakymo Nr. V-60 nuostatas.

# Mokiniai ir jų tėvai su mokyklos pasiekimų vertinimo tvarka supažindinami mokslo metų pradžioje: mokiniai (pasirašytinai) – pirmųjų pamokų metu, tėvai – individualių pokalbių metu, elektroniniame dienyne, mokyklos internetinėje svetainėje.

# Mokinių žinių vertinimas fiksuojamas e-dienyne. Elektroninį dienyną mokytojai pildo vadovaudamiesi *Mokyklos elektroninio dienyno tvarkymo nuostatais,* patvirtintais mokyklos direktoriaus 2023 m. kovo 30 d. įsakymu Nr. V-66. Mokinių pasiekimų pažymėjimus mokykla išduoda vadovaujantis atitinkamu Nuosekliojo mokymosi pagal bendrojo lavinimo programas tvarkos aprašu, patvirtintu LR ŠMM 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo lavinimo programas tvarkos aprašo patvirtinimo“ (LR ŠMM 2012-05-08 d. įsakymo Nr. V-766 redakcija).

# Mokykla apie mokinių mokymosi pažangą ir pasiekimus mokinius ir jų tėvus (globėjus, rūpintojus) informuoja vadovaujantis Lietuvos Respublikos asmens duomenų teisinės apsaugos įstatymo reikalavimais.

**SEPTINTASIS SKIRSNIS**

**MOKYMOSI PASIEKIMŲ GERINIMAS IR PAGALBOS TEIKIMAS**

# Mokykla sudaro sąlygas kiekvienam mokiniui mokytis pagal jo galias. Ugdymo procese nuolat stebima mokinio daroma individuali pažanga ir pasiekimai. Mokiniui suteikiama savalaikė mokymosi pagalba, kad mokinys galėtų likviduoti mokymosi spragas, jų negilindamas, arba kad mokinys, turintis išskirtinių gabumų, galėtų pagerinti savo mokymosi pasiekimus. Siekiant padėti išvengti mokymosi kliūčių ir užtikrinti mokymosi sėkmę stiprinamas pastoliavimas mokiniui ugdymo procese, teikiama optimali ir savalaikė ugdymo(si) / mokymo(si) parama.

1. Pagalba mokiniu teikiama vadovaujantis *Marijampolės „Ryto“ pagrindinės mokyklos pagalbos mokiniui teikimo tvarkos aprašu,* patvirtintu mokyklos direktoriaus 2022 m. kovo 22 d. įsakymu Nr. V-54.
2. Mokiniui, įgijusiam pradinį išsilavinimą ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas.
3. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygio, reikalinga mokymosi pagalba skiriama kiekvienam dalykui atskirai. Reikiamos mokymosi pagalbos teikimas, vykdant papildomas, ne trumpesnės kaip vienos pamokos trukmės konsultacijas, organizuojamas mokykloje. Konsultacijos organizuojamos ne pamokų metu pagal iš anksto mokiniams žinomą tvarkaraštį.
4. Prieš pradėdamas teikti konsultacijas, mokytojas turi susipažinti su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengti kiekvieno mokinio individualių mokymosi pasiekimų gerinimo planą, kuriame numatytų bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą.
5. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai mokykla informuoja tėvus (globėjus, rūpintojus). Mokinio praleistos konsultacijos nėra kompensuojamos.
6. Planuojant ir organizuojant ugdymo procesą, orientuotą į lankomumo problemų prevenciją ir sprendimą, kuriant mokytojo ir mokytojo ir mokinio tėvų tarpusavio komunikacijos procesą, paremtą pagarba, teisingu vertinimu, supratimu, vadovaujamasi *Marijampolės „Ryto“ pagrindinės mokyklos mokinių pamokų lankomumo apskaitos ir nelankymo prevencijos tvarkos aprašu*, patvirtintu 2019 m. rugsėjo 9 d. mokyklos direktoriaus įsakymu Nr. V-45. Lankomumo pokyčius analizuoja Vaiko gerovės komisija.
7. Mokykloje už mokymosi pagalbos organizavimą atsakingas asmuo – direktoriaus pavaduotojas ugdymui.
8. Mokymosi pagalbai teikti numatytas valandų skaičius pateikiamas lentelėje.

|  |  |  |  |
| --- | --- | --- | --- |
| Eil. Nr. | Klasės | Dalykas | Numatytas valandų skaičius |
| Mokymo lėšos | | | |
|  | 1–4 | Lietuvių k., matematika, pasaulio pažinimas  (spragų šalinimas, žinių gilinimas) | 12 val. |
|  | 5a/5b/5c/5d | Lietuvių kalba ir literatūra (diferencijavimas) | 4 val. |
|  | 5-8 klasės | Lietuvių kalba ir literatūra (trumpalaikės konsultacijos spragų šalinimui, žinių gilinimui) | 3,5 val. |
|  | 5, 6 klasės | Lietuvių kalba ir literatūra (trumpalaikės konsultacijos didesnį mokymosi potencialą turinčių mokinių ugdymui) | 1,5 val. |
|  | 6a/6b/6c | Lietuvių kalba ir literatūra (diferencijavimas) | 3 val. |
|  | 7a/7b/7c | Lietuvių kalba ir literatūra (diferencijavimas) | 3 val. |
|  | 8a/8b/8c | Lietuvių kalba ir literatūra (diferencijavimas) | 3 val. |
|  | 10 | Lietuvių kalba ir literatūra (modulis) | 1 val. |
|  | 5a/5b/5c/5d | Matematika (diferencijavimas) | 4 val. |
|  | 5–8 | Matematika (trumpalaikės konsultacijos spragų šalinimui, žinių gilinimui) | 4 val. |
|  | 5–8 | Matematika (trumpalaikės konsultacijos didesnį mokymosi potencialą turinčių mokinių ugdymui) | 2 |
|  | 6a/6b/6c | Matematika (diferencijavimas) | 3 val. |
|  | 7a/7b/7c | Matematika (diferencijavimas) | 3 val. |
|  | 8a/8b/8c | Matematika (diferencijavimas) | 3 val. |
|  | 10 | Matematika (modulis) | 1 val. |
|  | 6–8 | Rusų kalba (trumpalaikės konsultacijos) | 2 val. |
|  | 7–10 | Fizika (trumpalaikės konsultacijos) | 1 val. |
|  | 8–10 | Chemija (trumpalaikės konsultacijos) | 1 val. |
|  | Viso |  | 1–4 kl. – 12 val.  5–10 kl. – 43 val. |

**AŠTUNTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

1. Individualaus ugdymo planas sudaromas:
   1. ypatingų gabumų mokiniui, siekiančiam aukštų mokymosi pasiekimų;
   2. mokiniui, kuris mokosi namuose pagal gydytojų konsultacinės komisijos rekomendacijas;
   3. mokiniui, grįžusiam (atvykusiam) mokytis iš užsienio;
   4. mokiniui, turinčiam specialiųjų ugdymosi poreikių.
2. Individualaus ugdymo planas sudaromas rašytine forma vienam mokslo metų pusmečiui arba kaip rekomenduoja medikų pažyma (mokymas namuose).
3. Mokinio individualaus ugdymo planas sudaromas ir įgyvendinamas bendradarbiaujant mokytojams, mokiniams, mokinių tėvams (globėjams, rūpintojams) ir mokyklos vadovams, švietimo pagalbos specialistams.
4. Individualiame ugdymo plane numatomi numatoma, kaip mokymosi turinys pritaikomas mokiniui pagal jo mokymosi galias ir mokymosi poreikius.
5. Individualaus plano sudarymą organizuoja direktoriaus pavaduotojas ugdymui.

**DEVINTASIS SKIRSNIS**

# NEFORMALIOJO VAIKŲ ŠVIETIMO ORGANIZAVIMAS

1. Neformalusis vaikų švietimas mokykloje organizuojamas vadovaujantis *Marijampolės „Ryto“ pagrindinės mokyklos Neformaliojo vaikų švietimo tvarkos aprašu,* patvirtintu mokyklos direktoriaus 2022 m. kovo 22 d. įsakymu V-56.
2. Neformalusis švietimas organizuojamas laikantis tęstinumo principo, mokyklos tradicijų, mokyklos tikslų. Atsižvelgiant į susiklosčiusias mokyklos tradicijas, finansines galimybes, neformaliajam vaikų švietimui vykdyti valandos pirmiausia skiriamos mokinių gausiausiai pasirenkamoms programoms.
3. Mokiniams sudaromos sąlygos mokslo metų eigoje, esant poreikiui, pasirinkti papildomas neformaliojo švietimo veiklas, kurias organizuoja mokykla ir/ar neformaliojo švietimo teikėjai: Marijampolės moksleivių kūrybos centras (pvz. dviračių vairuotojo mokymo kursai), neformalaus ugdymo mokykla „Lispa“ (pvz. programavimas) ir kt. teikėjai.
4. Neformaliojo švietimo veikla mokiniams yra neprivaloma ir laisvai pasirenkama iš mokyklos pasiūlyto sąrašo. Neformaliojo švietimo pasiūla pradinių klasių mokiniams: sporto būrelis „Drąsūs, stiprūs, vikrūs“, ritminiai šokiai, dailės studija, keramika, anglų kalbos pradžiamokslis, dramos studija, dainavimo studija, instrumentinis ansamblis, „Žodžių labirintuose“, „Įdomioji matematika“, „Žodžio paunksmėje“.
5. Neformaliojo švietimo pasiūla 5–10 klasių mokiniams: instrumentinis ansamblis, dainavimo studija, „Minecraft“, dizaino studija, pučiamųjų instrumentų ansamblis, judrieji žaidimai, futbolas, tautiniai šokiai, dailės studija, teatras, šiuolaikiniai šokiai, verslumas ir finansinis raštingumas.
6. Mokiniai užsiėmimus renkasi ir mokytojai patikslintus mokinių sąrašus direktoriaus pavaduotojui ugdymui, atsakingam už neformalųjį švietimą, pateikia iki rugsėjo 10 d. Neformaliojo švietimo veikla įrašoma į neformaliojo švietimo tvarkaraštį, organizuojama po pamokų, vykdoma patraukliose ir saugiose mokiniui aplinkose, padedančiose įgyvendinti neformaliojo vaikų švietimo tikslus.
7. Neformaliojo švietimo programas būrelio vadovas rengia birželio mėnesį ir iki rugsėjo 1 d., suderinęs su direktoriaus pavaduotoju ugdymui, teikia tvirtinti direktoriui.
8. Neformaliojo švietimo užsiėmimai fiksuojami elektroniniame dienyne. Užsiėmimo trukmė 45 minutės.
9. Už neformaliojo švietimo veiklos rezultatus organizatorius atsiskaito kiekvieno pusmečio pabaigoje.

**DEŠIMTASIS SKIRSNIS**

**UGDYMO DIFERENCIJAVIMAS**

1. Diferencijavimas, individualizavimas – ugdymo turinio pritaikymas skirtingų gebėjimų lygio mokiniams.
2. Dalyko mokytojas pamokoje pritaiko mokiniui mokymosi uždavinius ir užduotis, ugdymo turinį, metodus, mokymo(si) priemones, tempą, mokymosi aplinką, skiriamą laiką, atsižvelgdamas į mokinių turimą patirtį, interesus, gebėjimus, mokymosi stilių, pasiekimų lygį ir kt..
3. Ugdymo turinio diferencijavimas taikomas mokinių grupėms pritaikant įvairias mokymosi strategijas tam tikroms veikloms atlikti (projektiniai, tiriamieji darbai ir kt.), sudarant mišrias arba panašių polinkių, interesų mokinių grupes, suskirstant mokinius į mišrias įvairių gebėjimų grupes, kuriose daugiau gebantys mokiniai padeda mažiau patyrusiems.
4. Siekiant tiksliau identifikuoti mokinių pasiekimų dermę su Bendrųjų ugdymo programų reikalavimais, analizuojamas ugdymo proceso diferencijavimo ir individualizavimo sėkmingumas mokslo metų pradžioje ir pabaigoje, atliekant pasiekimų patikrinimus, taikant savęs įsivertinimo ir pasiekimų analizės procedūras, analizuojant pasiekimų ir pažangos vertinimo ugdymo procese (po pusmečio, metinę) informaciją, NMPP 4, 8 klasių duomenis, Mokyklos veiklos kokybės įsivertinimo metu, išorės vertinimo ataskaita, remiantis švietimo stebėsenos rodikliais.
5. Diferencijavimas vykdomas, panaudojant valandas, skirtas mokinių ugdymosi poreikiams tenkinti ir mokymosi pagalbai teikti. Valandos pateikiamos lentelėje.

|  |  |  |  |
| --- | --- | --- | --- |
| **Eil. Nr.** | **Klasės** | **Dalykas** | **Numatytas valandų skaičius** |
| 1. | 5a/5b/5c/5d | Lietuvių kalba ir literatūra | 4val. |
| 2. | 6a/6b/6c | Lietuvių kalba ir literatūra | 3 val. |
| 3. | 7a/7b/7c | Lietuvių kalba ir literatūra | 3 val. |
| 3. | 8a/8b/8c | Lietuvių kalba ir literatūra | 3 val. |
| 4. | 5a/5b/5c/5d | Matematika | 3 val. |
| 5. | 6a/6b/6c | Matematika | 3 val. |
| 6. | 7a/7b/7c | Matematika | 3 val. |
| 7. | 8a/8b/8c | Matematika | 3 val. |

**VIENUOLIKTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

1. Bendradarbiavimo formos planuojant, įgyvendinant ugdymo procesą, priimant sprendimus:
   1. klasės tėvų susitikimai (vyksta ne rečiau, kaip 2 kartus per mokslo metus). Klasės tėvų ar atskirų mokinių grupių tėvų susirinkimai gali vykti gyvai arba nuotoliniu būdu;
   2. atvirų durų dienos (lapkričio/balandžio mėn.). Jų metu tėvai aptaria vaiko mokymo(si) pasiekimus, pažangą, aktualius klausimus su klasių vadovais, dalykų mokytojais, švietimo pagalbos specialistais, administracija. Tėvai išsako savo lūkesčius, pageidavimus, teikia siūlymus;
   3. veikla darbo grupėse (planuojant mokyklos veiklą);
   4. tėvų įtraukimas į popamokinę, projektinę veiklą;
   5. tėvų dalyvavimas Mokyklos taryboje, pasitarimuose, posėdžiuose, klasių bendruomenių veiklose;
   6. mokinių tėvų (globėjų, rūpintojų) informavimas apie ugdymo(si) pasiekimus, gebėjimus, pažangą, elgesį, mokymo(si) pagalbos teikimą elektroniniame dienyne, individualių pokalbių, telefoninių pokalbių metu, nuotolinių susitikimų metu;
   7. naujausios informacijos apie mokyklos veiklą talpinimas mokyklos tinklalapyje;
   8. šviečiamojo pobūdžio paskaitų tėvams organizavimas.
2. Mokytojai, pastebėję problemas (nenorą mokytis, nepareigingumą, sistemingą namų darbų neatlikimą, blogą pamokų lankomumą ir kt.), iš karto teikia informaciją telefonu (komentarai žodžiu) ir elektroniniame dienyne (komentarai, pastabos raštu), ką reikia tobulinti, kaip tai atlikti, kad būtų pasiekti mokymosi uždaviniai.
3. Informaciją mokinio tėvams (globėjams, rūpintojams) gali teikti: socialinis pedagogas, būrelio vadovas, mokyklos sveikatos priežiūros specialistas, logopedas, psichologas, specialusis pedagogas, direktorius ir direktoriaus pavaduotojai ugdymui. Šie asmenys informaciją teikia individualiai, esant reikalui ar tėvams pageidaujant.

**DVYLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

1. Mokykla, atvykus asmeniui, baigusiam užsienio valstybės, tarptautinės organizacijos pagrindinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa):
   1. ugdymą organizuoja vadovaudamasi Marijampolės „Ryto“ pagrindinės mokyklos asmenų, baigusių užsienio valstybės ar tarptautinės organizacijos pradinio, pagrindinio ugdymo programos dalį ar pradinio ugdymo programą, ugdymo organizavimo tvarka, patvirtinta mokyklos direktoriaus 2019 m. rugsėjo 14 d. įsakymu Nr. V-54;
   2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas). Mokykla išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos poreikį ar poreikį tam tikrą dalį laiko intensyviai mokytis lietuvių kalbos;
   3. mokinių, atvykusių iš Ukrainos ugdymas organizuojamas vadovaujantis LR ŠMSM aplinkraščiu „Dėl ukrainiečių vaikų ugdymo 2023–2024 mokslo metais“;
   4. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą.
2. Vaikas, kuriam tais kalendoriniais metais sukanka septyneri metai, nesiugdęs Lietuvos Respublikoje pagal priešmokyklinio ugdymo programą, priimamas mokytis pagal pradinio ugdymo programą.
3. Mokykla išsiaiškina atvykusiojo asmens lūkesčius ir norus mokytis kartu su bendraamžiais (suaugusiųjų – pagal suaugusiųjų bendrojo ugdymo programą), švietimo pagalbos poreikį ar poreikį tam tikrą dalį laiko intensyviai mokytis lietuvių kalbos (suaugusiųjų – pagal suaugusiųjų bendrojo ugdymo programą).
4. Mokykla apie atvykusį mokinį, baigusį užsienio valstybės pagrindinio ugdymo programos dalį ar pradinio, pagrindinio ugdymo programą (toliau – tarptautinę bendrojo ugdymo programą), informuoja Marijampolės savivaldybės administracijos Švietimo, kultūros, ir sporto skyriaus įgaliotą asmenį ir numato atvykusio mokytis asmens tolesnio mokymosi perspektyvą, kurios tikslas – veiksmingai reaguoti į atvykusio mokytis asmens poreikius ir, bendradarbiaujant su jų tėvais (globėjais ir rūpintojais) ar teisėtais atstovais, sudaryti mokiniams galimybes sklandžiai integruotis į Lietuvos švietimo sistemą:
   1. mokykla, priimdama mokinį, pripažįsta mokinio mokymosi rezultatus pagal pateiktus dokumentus ir juos įskaito;
   2. aptaria mokyklos teikiamos pagalbos formas ir būdus; mokyklos, mokinio ir tėvų įsipareigojimus.
5. Jei nustatoma, kad mokinio pasirengimo lygis neatitinka konkrečios klasės ugdymo programos reikalavimų, jam siūloma mokytis viena klase žemiau ir pagal poreikį skiriamos atskiros konsultacinės valandos iš mokinio poreikiams tenkinti skirtų valandų.
6. Mokykla parengia atvykusio mokinio integracijos į mokyklos bendruomenę planą, kuriame:
   1. organizuoja konsultacijas, individualias veiklas ugdymo programų skirtumams likviduoti;
   2. skiria mokinius savanorius, padėsiančius atvykusiam mokiniui sklandžiai įsitraukti į mokyklos bendruomenės gyvenimą;
   3. numato adaptacinio laikotarpio orientacinę trukmę. Jos metu mokinio pasiekimai pažymiais nevertinami, fiksuojama mokinio daroma pažanga;
   4. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais);
   5. siūlo neformaliojo švietimo veiklas, kurios padėtų mokiniui greičiau integruotis;
   6. kai mokinys nemoka ar menkai moka lietuvių kalbą, organizuoja jo lietuvių kalbos mokymąsi intensyviu būdu (išlyginamosiose klasėse, grupėse ar kitomis formomis), kartu užtikrina, kad dalį laiko jis mokytųsi kartu su bendraamžiais. Intensyviai lietuvių kalbos mokoma(si) iki vienerių metų (išimtiniais atvejais ir ilgiau), o pagalbos teikimas numatomas keleriems (2–4) metams.

**TRYLIKTASIS SKIRSNIS**

**LAIKINŲJŲ GRUPIŲ SUDARYMAS, KLASIŲ DALIJIMAS**

1. Mokyklos ugdymo turiniui įgyvendinti klasė dalijama į grupes arba sudaromos laikinosios grupės.
2. Mokykla, įgyvendindama pradinio ir pagrindinio ugdymo programas, nustato laikinosios grupės dydį pagal skirtas mokymo lėšas. Mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje. Laikinosios grupės sudaromos:
   1. doriniam ugdymui 1–10 klasėse, tos pačios klasės mokiniams pasirinkus tikybą ir etiką. Minimalus mokinių skaičius grupėje – ne mažiau 6 mokiniai (1–4 kl.) ir 7 mokiniai (5–8 kl.), 10 klasėje grupės sudaromos pagal mokinių poreikius. Esant mažesniam mokinių skaičiui laikinoji grupė sudaroma iš paralelinių ar gretimų klasių mokinių. Dorinio ugdymo valandos pateikiamos lentelėse:

1–4 klasės

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Dalykas/klasė** | **1a** | **1b** | **1c** | **2a** | **2b** | | **2c** | **3a** | **3b** | **3c** | **4a** | **4b** | **4c** |
| Dorinis ugdymas – tikyba | 1 | 1 | 1 | 1 | 1 | | 1 | 1 | 1 | 1 | 1 | 1 | 1 |
| Dorinis ugdymas – etika | 1 | 1 | 1 | 1 | | 1 | | 1 | 1 | 1 | 1 | 1 | |

5–10 klasės

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Dalykas / klasė** | **5a** | **5b** | **5c** | **5d** | **6a** | **6b** | **6c** | **7a** | **7b** | **7c** | **8a** | **8b** | **8c** | **10** |
| Dorinis ugdymas – tikyba | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Dorinis ugdymas – etika | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |

* 1. I – osios užsienio kalbos mokymui, jei 2–4 klasėje mokosi ne mažiau kaip 20 mokinių ir jei mokykla turi pakankamai lėšų, 5–10 klasėse – ne mažiau kaip 21 mokinys, II – osios užsienio kalbos mokymui kai mokomasi skirtingų kalbų. Užsienio kalbų mokymui skiriamos valandos pateikiamos lentelėse:

2–4 klasės

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Dalykas/klasė** | **2a** | **2b** | **2c** | **3a** | **3b** | **3c** | **4a** | **4b** | **4c** |
| I pogrupis | 2 | 2 | 2 | 2 | 2 | 2 | 2 | 2 | 2 |
| II pogrupis | 2 | 2 | 2 | 2 | 2 | 2 | 2 | 2 | 2 |

5–10 klasės

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Dalykas/klasė** | **5a** | **5b** | **5c** | **5d** | **6a** | **6b** | **6c** | **7a** | **7b** | **7c** | **8a** | **8b** | **8c** | **10** |
| Užsienio kalba (I-oji) | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 |
| Užsienio kalba (I-oji anglų k.) | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 |  |
| Užsienio kalba (II-oji rusų k.) |  |  |  |  | 2 | 2 | 2 | 2 | 2 | 2 | 2 | 2 | 2 | 2 |
| Užsienio kalba (II-oji) rusų k. |  |  |  |  | 2 |  | 2 |  |  | 2 | 2 | 2 | 2 |  |
| Užsienio kalba (II-oji vokiečių k.) |  |  |  |  |  | 2 |  | 2 | 2 |  |  | 2 | 2 | 2 |

* 1. technologijų ir informacinių technologijų dalykams mokyti, atsižvelgiant į darbo vietų kabinetuose skaičių, kurį nustato Higienos norma, jei klasėje mokosi ne mažiau kaip 21 mokinys:
     1. technologijų mokymui skiriamos valandos:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Dalykas/klasė** | **5a** | **5b** | **5c** | **5d** | **6a** | **6b** | **6c** | **7a** | **7b** | **7c** | **8a** | **8b** | **8c** | **10** |
| Technologijos, I pogrupis | 2 | 2 | 2 | 2 | 2 | 2 | 2 | 2 | 2 | 2 | 1 | 1 | 1 | 1 |
| Technologijos, II pogrupis | 2 | 2 | 2 | 2 | 2 | 2 | 2 | 2 | 2 | 2 | 1 | 1 | 1 |  |

* 1. informacinių technologijų mokymui skiriamos valandos:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Dalykas/klasė** | **5a** | **5b** | **5c** | **5d** | **6a** | **6b** | **6c** | **7a** | **7b** | **7c** | **8a** | **8b** | **8c** | **10** |
| Informacinės technologijos, I pogrupis | 1 | 1 | 1 | 1 | 1 | 1 | 1 | 1 | 1 | 1 | 0,5 | 0,5 | 0,5 | 1 |
| Informacinės technologijos , II pogrupis | 1 | 1 | 1 | 1 | 1 | 1 | 1 | 1 | 1 | 1 | 0,5 | 0,5 | 0,5 |  |

**KETURIOLIKTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU**

1. Mokykla gali priimti sprendimą mokiniams, kurie mokomi kasdieniu mokymo proceso organizavimo būdu, dalį ugdymo proceso įgyvendinti nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus, o 9–10 klasių mokiniams – iki 30 procentų.
2. Mokykla, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“ ir Mokyklos ugdymo(si) proceso organizavimo nuotoliniu būdu tvarkos aprašu, patvirtintu mokyklos direktoriaus 2021 m. gegužės 20 d. įsakymu Nr. V-24.
3. Nuotoliniu mokymo proceso organizavimo būdu gali būti organizuojama:
   1. konsultacijos (individualios ir grupinės), atsižvelgiant į mokytojo ir mokinių poreikius, gali būti organizuojamos tik nuotoliniu mokymo proceso organizavimo būdu ir (ar) kasdieniu mokymo proceso organizavimo būdu;
   2. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma;
   3. kitos mokyklos organizuojamos veiklos.
4. Mokiniai ir jų tėvai (globėjai, rūpintojai) iš anksto informuojami dėl nuotolinio mokymo būdo naudojimo ugdymo procese.
5. Visi nuotoliniu mokymo proceso organizavimo būdu mokyti numatytų klasių mokiniai turi turėti galimybes dalyvauti mokymosi procese.
6. Įgyvendinant ugdymo programas nuotoliniu mokymo proceso organizavimo būdu, visas ugdymo laikas kiekvienai klasei skiriamas sinchroniniam ugdymui.
7. Sinchroninio ugdymo nepertraukiama trukmė – 90 min. Organizuojant ugdymo procesą nuotoliniu mokymo proceso organizavimo būdu, nustatoma pertraukų trukmė, iš kurių viena – ilgesnės trukmės, skirta pietų pertraukai.
8. Pamokas organizuojant sinchroniškai, keičiama pertraukų trukmė, jos ilginamos, sudarant sąlygas mokinių poilsiui. Viena iš pertraukų skiriama pietų pertraukai ir numatoma ilgesnės trukmės. Keičiantis sinchroniškai organizuojamų pamokų laikui, keičiamas ir pamokų tvarkaraštis. Apie ugdymo proceso tvarkaraščio keitimus iš anksto informuojami mokiniai, mokinių tėvai (globėjai, rūpintojai).

**III SKYRIUS**

**PIRMASIS SKIRSNIS**

**PRADINIO UGDYMO PROGRAMOS VYKDYMAS**

1. 1–os klasės mokiniams namų darbų rekomenduojama neskirti (suderinus su tėvais, gali būti skiriami iki 1 val.).
2. Valandos mokinių ugdymo(si) poreikiams tenkinti skiriamos įvertinus mokinių poreikius, atsižvelgiant į mokyklos iškeltus ugdymo prioritetus, spręstinas ugdymo problemas. Šios pamokos gali būti skiriamos ir mokymosi pagalbai teikti pagal Bendrųjų ugdymo planų 41 punktą.
3. Ugdymo valandų skaičių klasei per savaitę sudaro: privalomų ugdymo valandų skaičius visiems klasės mokiniams, valandos, skiriamos mokinių ugdymo(si) poreikiams tenkinti, valandos neformaliojo švietimo programoms įgyvendinti, dalyko, kuriam mokyti klasė dalijama į grupes, ugdymo valandos.
4. Ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas. Į šį laiką neįskaičiuojamas pailgintos dienos grupės veiklai organizuoti skirtas laikas.
5. Ugdymo sričių / ugdymo dalykų programų įgyvendinimas:
   1. Dorinis ugdymas.

148.1.1. tėvai (globėjai) parenka mokiniui vieną iš dorinio ugdymo dalykų: etiką arba tikybą;

148.1.2. mokykloje nesusidarius mokinių grupei etikai arba tikybai mokytis, sudaroma laikinoji grupė iš kelių klasių mokinių;

* + 1. mokykloje negalint užtikrinti mokinių ar jų tėvų (globėjų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Lietuvos Respublikos švietimo įstatymo 31 straipsnio 4 ir 5 dalyse nustatytus reikalavimus.
    2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.
  1. Kalbinis ugdymas.
     1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai turi būti ugdomi ir per kitų dalykų ar ugdymo sričių ugdomąsias veiklas (pvz., naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);
     2. pirmosios užsienio kalbos mokoma(si) antraisiais – ketvirtaisiais pradinio ugdymo programos metais, skiriama po 2 ugdymo valandas per savaitę.
  2. Socialinis ir gamtamokslinis ugdymas.
     1. 2 ir 4 klasėje socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip 1/4 turi būti skiriama praktinei patyriminei veiklai;
     2. 2 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla.
  3. Fizinis ugdymas.
     1. 2–os klasės mokiniams dalis kūno kultūros pamokų gali būti skirtos plaukimo mokymuisi Marijampolės sporto mokyklos baseine;
     2. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuojama viena judrioji pertrauka per dieną mokyklos kieme ar kitos fiziniam aktyvinimui skirtos veiklos.
  4. Meninis ugdymas (dailė ir technologijos, muzika, šokis, teatras).
     1. visose pradinėse klasėse muzikos ugdymui skiriamos 70 muzikos ugdymo pamokų per metus (2 pamokos per savaitę);
     2. visose pradinėse klasėse šokio arba teatro ugdymui, pasirinktinai, skiriamos 35 šokio arba teatro ugdymo pamokos per metus (1 pamoka per savaitę);
     3. 2 ir 4 klasėse, technologiniam ugdymui skiriama ne mažiau kaip 1/3 dailės ir technologijų dalykui skiriamo laiko;
     4. mokiniai, kurie mokosi pagal neformaliojo vaikų švietimo ir formalųjį švietimą papildančio ugdymo programas (pvz., dailės, muzikos, sporto), tėvų pageidavimu mokyklos vadovo įsakymu gali būti atleidžiami nuo atitinkamo privalomojo dalyko savaitinių pamokų (ar jų dalies) lankymo. Šių dalykų mokymosi pasiekimai įskaitomi, jei programų turinys dera su Bendrųjų programų turiniu.
  5. Informacinės technologijos.
     1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;
     2. 1 ir 2 klasėse informacinių komunikacinių technologijų ugdymas integruojamas į pradinio ugdymo dalykus. Ugdomas mokinių informacinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo;
     3. 3 klasėse informacinių technologijų ugdymas integruojamas į dailės pamokas klasę dalinant į dvi grupes. Naudojamos poreikių tenkinimo valandos;
     4. 4 klasėse informacinių komunikacinių technologijų ugdymas integruojamas į dailės ir technologijų pamokas. 1 dailės ir technologijų pamoka dalijama į 2 grupes. Naudojamos poreikių tenkinimo valandos.

1. STEAM ugdymas (technologijos, menai ir inžinerija, gamtos mokslai ir eksperimentai) 1–4 klasėse įgyvendinamas integruojant temas į matematikos, lietuvių kalbos / lietuvių kalbos ir literatūros, dailės ir technologijų, pasaulio pažinimo pamokas. Suplanuotos temos fiksuojamos ilgalaikiuose planuose ir mokytojų parengtame STEAM veiklos plane.
2. Etninės kultūros bendroji programa ir Gyvenimo įgūdžių bendroji programa įgyvendinamos integruojant temas į kitus dalykus. Temos pateikiamos ilgalaikiuose planuose, nurodomos e-dienyne, skiltyje „pastabos“.
3. Dalykai ir jiems skiriamų pamokų skaičius per savaitę pradinio ugdymo programai įgyvendinti:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Dalykas** | **Savaitės pamokų skaičius** | | | | | | | | | | | |
| **1 klasės** | | | **2 klasės** | | | **3 klasės** | | | **4 klasės** | | |
| **a** | **b** | **c** | **a** | **b** | **c** | **a** | **b** | **c** | **a** | **b** | **c** |
| Dorinis ugdymas (tikyba arba etika) | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Lietuvių kalba | - | - | - | 7 | 7 | 7 | - | - | - | 7 | 7 | 7 |
| Lietuvių kalba ir literatūra | 8 | 8 | 8 | - | - | - | 7 | 7 | 7 | - | - | - |
| Užsienio kalba (anglų) | 0 | 0 | 0 | 2 | 2 | 2 | 2 | 2 | 2 | 2 | 2 | 2 |
| Matematika | 4 | 4 | 4 | 5 | 5 | 5 | 5 | 5 | 5 | 5 | 5 | 5 |
| Visuomeninis ugdymas | 1 | 1 | 1 | - | - | - | 1 | 1 | 1 | - | - | - |
| Gamtos mokslai | 1 | 1 | 1 | - | - | - | 1 | 1 | 1 | - | - | - |
| Pasaulio pažinimas | - | - | - | 2 | 2 | 2 | - | - | - | 2 | 2 | 2 |
| Dailė ir technologijos | - | - | - | 2 | 2 | 2 | - | - | - | 2 | 2 | 2 |
| Dailė | 1 | 1 | 1 | - | - | - | 1 | 1 | 1 | - | - | - |
| Technologijos | 1 | 1 | 1 | - | - | - | 1 | 1 | 1 | - | - | - |
| Muzika | 2 | 2 | 2 | 2 | 2 | 2 | 2 | 2 | 2 | 2 | 2 | 2 |
| Fizinis ugdymas | 3 | 3 | 3 | 3 | 3 | 3 | 3 | 3 | 3 | 3 | 3 | 3 |
| Šokis | 1 | - | - | - | 1 | 1 | 1 | 1 | 1 | - | - | 1 |
| Teatras | - | 1 | 1 | 1 | - | - | - | - | - | 1 | 1 | - |
| Minimalus privalomų pamokų skaičius mokiniui | 23 | 23 | 23 | 25 | 25 | 25 | 25 | 25 | 25 | 25 | 25 | 25 |
| Pamokos, skiriamos ugdymosi poreikiams tenkinti | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Neformalus švietimas | 6 | | | 6 | | | 6 | | | 6 | | |

**IV SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMAS**

1. Mokiniui, kuris pradeda mokytis pagal pagrindinio ugdymo programos pirmąją ar antrąją dalį, ir naujai atvykusiems mokiniams skiriamas 2 mėn. adaptacinis laikotarpis. Pasibaigus skirtam adaptacijos laikui, gali būti skiriamas papildomas laikas adaptacijai, jeigu iki tol mokinys ne iki galo adaptuojasi. Adaptacijos laikotarpiu stebima mokinio individuali pažanga, mokinių pasiekimai ir pažanga pažymiais nevertinami rugsėjo mėnesį, spalio mėnesį nerašomi neigiami įvertinimai. Pagrindinio ugdymo programos mokinius mokytojas gali vertinti už aukštus pasiekimus.
2. Mokykla, formuodama mokyklos pagrindinio ugdymo programos turinį, sudaro galimybes mokiniui pasirinkti mokytis jo poreikius atliepiančius pasirenkamuosius dalykus:
   1. dorinis ugdymas (etika, katalikų tikyba);
   2. II užsienio kalba (rusų k., vokiečių k.);
   3. 10 klasėje lietuvių kalbos ir literatūros, matematikos modulį.
3. Rugsėjo mėnesį direktoriaus pavaduotojas ugdymui ir klasės vadovas penktos klasės bei naujai atvykusius mokinius ir jų tėvus supažindina su ugdymo proceso organizavimu, pagrindinio ugdymo programų reikalavimais.
4. Rugsėjo 2 d. klasės vadovas penktos klasės ir naujai atvykusius mokinius supažindina su kabinetine sistema, pamokų tvarkaraščiu, jo galimų laikinų keitimų tvarka.
5. Dalykų mokytojai per pirmąsias pamokas supažindina mokinius su žinių ir pasiekimų vertinimo tvarka dalyko pamokoje.
6. Mokyklos psichologas lapkričio mėnesį atlieka reikalingus adaptacijos tyrimus, su išvadomis supažindina dalykų mokytojus, tėvus.
7. Pamokos, skiriamos mokinio ugdymo poreikiams tenkinti, skiriamos mokymo(si) pagalbai teikti, mokymo(si) pasiekimams gerinti: ilgalaikėms ir trumpalaikėms konsultacijoms, diferencijuoto (5–8 kl.), integruoto (3–4 kl.) ugdymo turiniui įgyvendinti.
8. Dalykui skiriamų pamokų skaičius, vykdant pagrindinio ugdymo programas konkrečioje klasėje, atitinka BUP lentelėse nurodytą pamokų, skirtų dalyko mokymui, skaičių.

**ANTRASIS SKIRSNIS**

**DALYKŲ SRIČIŲ TURINIO ĮGYVENDINIMO YPATUMAI**

1. Visų dalykų mokytojai skatina mokinius rūpintis rašto kultūra.
2. Mokinių rašto darbai, parašyti neįskaitomai, pribraukyti – nevertinami.
3. Dalykų mokytojai, rengdami mokomąsias užduotis, siekia, kad jos ugdytų mokinio kalbos nuoseklumą, kalbinės raiškos logiškumą, teiginių argumentavimą ir mąstymą.
4. Dalykų mokytojai pamokoje moko mokinius rišliai ir taisyklingai reikšti mintis žodžiu ir raštu, taisydami mokinių padarytas kalbos klaidas. Bendru susitarimu su mokiniais prie surinkto taškų skaičiaus už dalyko žinias gali skirti papildomų taškų už taisyklingą kalbos vartojimą.
5. Dorinis ugdymas.
   1. Dorinį ugdymą (tikybą arba etiką) tėvai (globėjai/rūpintojai) mokiniui iki 14 metų parenka, o nuo 14 iki 16 metų mokinys renkasi pats su tėvų pritarimu.
   2. Dorinio ugdymo dalyką mokiniui galima keisti kiekvienais metais. Prašymą dėl dorinio dalyko keitimo tėvai (globėjai) raštu pateikia Mokyklos direktoriui ne vėliau kaip iki birželio 1 d.
6. Lietuvių kalba ir literatūra.
   1. Mokykla, įgyvendindama ugdymo turinį:
      1. mokiniams, kurie nepasiekia lietuvių kalbos Bendrojoje programoje numatyto patenkinamo lygio, sudaro sąlygas išlyginti mokymosi spragas, skiriant konsultacines valandas mokslo metų eigoje;
      2. 10 klasėse skiriama po 1 val. moduliui „Bendravimas rašytine kalba: skaitymo ir rašymo gebėjimų tobulinimas“;
      3. atvykusiam iš kitos valstybės mokiniui mokyti lietuvių kalbos pagal turimas mokymo lėšas skiria papildomas pamokas (konsultacines valandas), išnaudoja savarankiško mokymo galimybes.
7. Užsienio kalbos.
   1. Mokykloje mokoma pirmosios užsienio kalbos (anglų 2–10 klasėse), antrosios užsienio kalbos (rusų/vokiečių – 6–10 klasėse).
   2. Pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos.
   3. Keisti užsienio kalbą, nebaigus pagrindinio ugdymo programos, galima tik tokiu atveju:
      1. jeigu mokinio norimos mokytis užsienio kalbos pasiekimų lygis ne žemesnis, nei patenkinamas lygis, numatyta tos kalbos bendrojoje programoje;
      2. jei mokinys yra atvykęs iš kitos Lietuvos mokyklos ar užsienio ir mokykla negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus.
   4. Iš užsienio atvykę mokiniai gimtosios kalbos gali mokytis kaip antrosios užsienio kalbos, jei mokykla turi galimybę šios kalbos mokyti.
   5. Jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal dešimtbalę vertinimo sistemą. Mokykla, esant pakankamai mokymo lėšų, sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas kitose klasėse.
   6. Jeigu mokinys yra atvykęs iš kitos mokyklos ir, tėvams (globėjams, rūpintojams) pritarus, pageidauja toliau mokytis pradėtos kalbos, o mokykla neturi tos kalbos mokytojo:
      1. mokiniui sudaromos sąlygos lankyti užsienio kalbos pamokas kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir su savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu. Skiriant pamokų skaičių, vadovaujamasi Bendrųjų ugdymo planų 86, 87 punktais;
      2. mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti mokyklai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai.
8. Matematika.
   1. Mokiniams, kurių mokymosi pasiekimai žemi pagalba teikiama pamokose ir po pamokų.
   2. Ugdant gabius matematikai mokinius ugdymo procesas labiau individualizuojamas, diferencijuojamas, atsižvelgiant į mokinių gebėjimus pateikiamos įvairesnės, įdomesnės, įvairaus sunkumo ir sudėtingumo užduotys. Rekomenduojama mokiniams dalyvauti olimpiadose, konkursuose.
   3. Ugdant gabius matematikai vaikus naudojamasi nacionalinių olimpiadų, konkurso „Kengūra“ užduotimis, informacinėmis komunikacinėmis technologijomis, skaitmeninėmis mokomosiomis priemonėmis ir kitais šaltiniais.
9. Informacinės technologijos.
   1. 5,6,7 klasėse informacinėms technologijoms skiriama po 1 savaitinę pamoką, 8 klasėje – 0,5 val. (viename pusmetyje), kitame pusmetyje 0,5 val. integruojama į istoriją, kai pamokoje dirba tik istorijos mokytoja, 10 klasėje – 1 savaitinė valanda.
   2. 10 klasėse informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Mokiniams pasiūlyti du moduliai: kompiuterinės leidybos pradmenų arba tinklalapių kūrimo pradmenų.
   3. Informacinės technologijos panaudojamos įgyvendinant visų dalykų programas 5–10 klasėse:
      1. alternatyvių informacijos šaltinių paieškai;
      2. vizualinės medžiagos rengimui;
      3. individualiam mokinių mokymui(si);
      4. mokinių ir mokytojų bendravimui ir bendradarbiavimui;
10. Gamtamokslinis ugdymas.
    1. Per gamtos ir žmogaus, biologijos, chemijos, fizikos pamokas dalykų mokytojai naudoja tiriamojo pobūdžio metodus, dialogus, diskusijas, mokymąsi bendradarbiaujant, projektinius, savarankiškus darbus, naudojant IKT, mokinių eksperimentinius ir praktinius įgūdžius organizuojant laboratorinius, eksperimentinius ir kitas praktines veiklas.
    2. Atsižvelgiant į mokinių gebėjimus ugdymo procesas yra individualizuojamas, diferencijuojamas. Ugdymo procese taikomos įvairesnės, įdomesnės, įvairaus sunkumo ir sudėtingumo užduotys. Mokymosi medžiaga pritaikoma atsižvelgiant į mokinių turimas žinias, įgūdžius ir ugdymosi poreikius.
    3. Dėmesys skiriamas gamtamoksliniams tyrimams: stebėjimui, analizavimui, eksperimentavimui, modeliavimui, įvairioms praktinėms veikloms. Ugdymo procese mokiniai skatinami bendradarbiauti ir (ar) dirbti komandoje, derinami įvairūs ugdymo metodai ir ugdymo inovacijos.
    4. Eksperimentiniams ir praktiniams įgūdžiams ugdyti skiriama ne mažiau kaip 30 procentų ugdymo turinio įgyvendinimo laiko. Pagal poreikį mokytojai pamokas gali vesti Marijampolės atviros prieigos STEAM centre.
    5. Mokiniai skatinami dalyvauti įvairiuose gamtamokslinio raštingumo konkursuose, konferencijose.
    6. Technologijos. 5–10 klasių mokiniai kiekvienoje klasėje mokomi proporcingai paskirstant laiką tarp mitybos, tekstilės, konstrukcinių medžiagų ir elektronikos technologijų programų.
11. Socialinis ugdymas.
    1. Per socialinio ugdymo dalykų pamokas mokymasis grindžiamas tiriamojo pobūdžio metodais, diskusijomis, bendradarbiavimu savarankiškai atliekamu darbu ir informacinėmis komunikacinėmis technologijomis.
    2. Siekiant gerinti gimtojo krašto ir Lietuvos valstybės pažinimą, atsižvelgiant į esamas galimybes, geografijos ir istorijos pamokose mokytojai naudoja tiriamojo pobūdžio metodus,. ekskursijas, diskusijas, mokymąsi bendradarbiaujant, projektinius, savarankiškus darbus, panaudojant IKT, organizuojant mokymą(si) netradicinėse aplinkose (K. Griniaus muziejuje, Kraštotyros muziejuje, Tremties memorialiniame-muziejuje, Kazlų Rūdos Miško muziejuje ir kt.).
    3. Laisvės kovų istorijai mokyti skiriama 12 pamokų, integruojant temas į istorijos mokymą 10 klasėje. Temos pateikiamos lentelėje.

|  |  |  |  |
| --- | --- | --- | --- |
| **Eil. Nr.** | **Klasė** | **Dalykas** | **Tema** |
| 1. | 10 | Lietuvių k. ir literatūra | Epo herojus ir jo kovos prasmė (lietuvių poetų pasirinktų eilėraščių interpretacija). |
| 2. | 10 | Lietuvių k. ir literatūra | Laisvės vertė (J. Degutytė ,,Antigonė“). |
| 3. | 10 | Istorija | Laisvės kovų raida ir etapai. |
| 4. | 10 | Istorija | Partizanavimo motyvų įvairovė. |
| 5. | 10 | Istorija | Partizanų veiklos kryptys: taktika, ginkluotė. |
| 6. | 10 | Istorija | Partizanų spauda: ,,Laisvės žvalgas“, ,,Aukuras“, „Už tėvų žemę“. |
| 7. | 10 | Lietuvių k. ir literatūra | Partizanų maldos. A. Miškinis ,,Psalmės“. |
| 8. | 10 | Istorija | Neginkluotas pasipriešinimas: formos ir veiklos kryptys. |
| 9. | 10 | Istorija | XX a. 7–8 d. pogrindinės organizacijos (Tikinčiųjų teisių komitetas, Lietuvos Helsinkio grupė). |
| 10. | 10 | Istorija | Tautinis atgimimas ir jo slopinimas. |
| 11. | 10 | Istorija | Lietuvos sąjūdis ir tautinio išsivadavimo judėjimas. |
| 12. | 10 | Istorija | Baltijos kelio akcija ir reikšmė. |
| 13. | 10 | Istorija | Atgimimo spauda. ,,Sąjūdžio žinios“, ,,Atgimimas“. |
| 14. | 10 | Istorija | 1990-03-11 aktas, balsavimo statistika, ekonominė blokada. |
| 15. | 10 | Istorija | Lietuvos nepriklausomybės pripažinimo problema 1991-01-13. |

* 1. Rekomenduojama į istorijos, geografijos, pilietiškumo ugdymo pagrindų dalykų turinį integruoti Lietuvos ir pasaulio realijas, kurios turi būti nuolat sistemingai atskleidžiamos ir aptariant su mokiniais nacionalinio saugumo ir gynybos pagrindų temas, tokias kaip: Lietuvos Respublikos nacionalinio saugumo samprata ir sistema, rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas.
  2. Pagal pagrindinio ugdymo programos antrąją dalį mokomasi pilietiškumo pagrindų. Šiai programai skiriama 1 savaitinė pamoka 10 klasėje.
  3. Ugdant mokinių pilietiškumą, skatinamas mokinių dalyvavimas įvairiose pilietinėse akcijose.

1. Fizinis ugdymas.
   1. Fiziniam ugdymui skiriama po 3 savaitines valandas 5, 6, 7, 8 klasėse, 2 savaitines valandas 10 klasėje.
   2. Specialiosios medicininės fizinio pajėgumo grupės mokiniai dalyvauja pamokoje su pagrindine grupe, bet pratimai ir krūvis jiems skiriami pagal gydytojo rekomendacijas; specialiosios medicininės fizinio pajėgumo grupės mokinių pasiekimai vertinami įrašu „įskaityta“ arba „neįskaityta“.
   3. Parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatintų ligų paūmėjimą. Dėl ligos pobūdžio negalintiesiems atlikti įprastų užduočių, mokytojas taiko alternatyvias atsikaitymo užduotis, kurios atitinka mokinių fizines galimybes ir gydytojo rekomendacijas.
   4. Mokiniams, atleistiems nuo fizinio ugdymo pamokos konkrečią dieną (dėl tam tikrų sveikatos problemų) mokytojas siūlo kitą veiklą: stalo žaidimus, veiklą mokyklos bibliotekoje, socialinę veiklą ir pan. Mokiniams, atleistiems nuo fizinio ugdymo pamokų dėl mokymosi pagal formalųjį švietimą papildančio ugdymo sporto programas, taip pat gali būti pasiūlytos panašios veiklos.
   5. Mokiniai, laikinai atleisti nuo kūno kultūros pamokų dėl ligos, stebi pamoką salėje ir, esant geroms oro sąlygoms, lauke (iš pirmos ir paskutinės pamokos mokiniai išleidžiami tėvams prisiimant atsakomybę tų pamokų metu už vaiko saugumą ir užimtumą).
2. Žmogaus sauga.
   1. Žmogaus saugos mokymas 8 klasėje vykdomas pagal Žmogaus saugos BP, patvirtintą LR ŠMM 2012 m. liepos 16 d. Nr. V-1159.
3. Meninis ugdymas.
   1. 5–10 klasėse mokoma privalomųjų dailės, muzikos dalykų.
4. Pagrindinio ugdymo programos dalykai ir jiems įgyvendinti skiriamas valandų skaičius, mokant kasdieniu mokymo proceso organizavimo būdu grupine mokymosi forma pateikiami ugdymo plano priede.

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

1. Mokykla užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą.
2. Mokykla mokinių, turinčių specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrųjų ugdymo planų 8 priedu.
3. Organizuojant mokinių, turinčių specialiųjų ugdymosi poreikių, ugdymą atsižvelgiama į jų lygį (nedideli, vidutiniai, dideli, labai dideli), pradinio ar pagrindinio ugdymo programą, mokymosi formą ir mokymo proceso organizavimo būdą, mokymosi ir švietimo pagalbos reikmes, ugdymosi erdves, švietimo pagalbos specialistų, pedagoginių psichologinių tarnybų ar švietimo pagalbos tarnybų rekomendacijas, mokymo(si) aplinką ir turimas lėšas.
4. Mokykla įgyvendina bendrąsias, pritaikytas bendrąsias ir bendrąsias individualizuotas programas.
5. Pritaikytą bendrąją programą ir individualizuotą bendrąją programą dalyko mokytojas mokiniui sudaro vienam pusmečiui (pagal mokykloje susitartas formas) ir supažindina mokinio tėvus (globėjus, rūpintojus) pasirašytinai.
6. Mokiniams, turintiems specialiųjų ugdymosi poreikių, mokykloje pagalbą teikia: specialusis pedagogas (SUP mokiniams pritaikytame kabinete, multisensoriniame kabinete), logopedas (logopedo kabinete), psichologas (psichologo kabinete, multisensoriniame kabinete) ir socialinis pedagogas (socialinio pedagogo kabinete, multisensoriniame kabinete), mokytojo padėjėjas (mokinio klasėje, multisensoriniame kabinete).
7. Mokykla, pritaikydama ugdymo planą mokinio reikmėms ir vadovaudamasi Bendrųjų ugdymo planų 78, 86, 87 punktuose nurodytu pradinio ar pagrindinio ugdymo dalykų programoms įgyvendinti skiriamų savaitinių pamokų skaičiumi gali:
   1. planuoti specialiąsias pamokas ir (ar) didinti pamokų, skirtų ugdymo sričiai / dalykų grupei, socialinei veiklai, ugdymui profesinei karjerai, medijų ir informaciniam raštingumui, skaičių, siekdama plėtoti asmens kompetencijas ir tenkinti ugdymosi poreikius, daugiau dėmesio skirti bendrosioms kompetencijoms ugdyti, taip pat meniniam, technologiniam, sveikatos ugdymui. Mokiniams, kurių gimtoji kalba nėra lietuvių kalba, rekomenduojama skirti pamokas lietuvių kalbai mokyti ar dvikalbiam ugdymui;
   2. keisti specialiųjų pamokų, pratybų ir individualiai pagalbai skiriamų valandų (pamokų) skaičių per mokslo metus, atsižvelgdamos į mokinio reikmes, švietimo pagalbos specialistų, vaiko gerovės komisijos ir pedagoginės psichologinės ar švietimo pagalbos tarnybos rekomendacijas;
   3. formuoti nuolatines ar laikinąsias grupes, pogrupius iš tos pačios ar skirtingų klasių

mokinių;

* 1. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

1. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbą ugdymo procese ir kitų specialistų teikiamą pagalbą, didinančią ugdymo veiksmingumą.
2. Už pagalbos plano įgyvendinimą atsakingas direktoriaus pavaduotojas ugdymui. Jis kartu su mokytojais, švietimo pagalbą teikiančiais specialistais, vaiku, jo tėvais (globėjais, rūpintojais) numato tarpinius ugdymosi ir pagalbos tikslus, suplanuoja jų įgyvendinimą, periodiškai aptaria pasiektus rezultatus.
3. Mokiniui sudaromi individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrina, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba.
4. Individualus ugdymo planas rengiamas:
   1. atsižvelgiant į mokinio specialiuosius ugdymosi poreikius, Marijampolės pedagoginės psichologinės ar švietimo pagalbos tarnybos rekomendacijas, ugdymo programą, ugdymo formą ir mokymo organizavimo būdą;
   2. mokiniui, kuris mokosi savarankišku mokymo proceso organizavimo būdu;
   3. kai mokiniui pagal pedagoginės psichologinės ar švietimo pagalbos tarnybos ir mokyklos vaiko gerovės komisijos rekomendacijas tam tikru laikotarpiu reikia intensyvios švietimo pagalbos.
5. Pritaikant bendrąjį mokyklos ar klasės ugdymo planą individualioms mokinio ugdymosi reikmėms, galima:
   1. vėliau pradėti mokyti pirmosios ar antrosios užsienio kalbos, mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), turintį kochlearinius implantus, bendrųjų mokymosi sutrikimų;
   2. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;
   3. besimokantį pagal individualizuotą pagrindinio ugdymo programą pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; mokymas gali būti organizuojamas atskiromis veiklomis;
   4. besimokančiam pagal individualizuotą pagrindinio ugdymo programą, jei ugdymas įgyvendinamas pagal Bendrųjų ugdymo planų 86, 87 punktus, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;
   5. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai mokyti;
   6. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą;
   7. nemokyti muzikos turinčiojo klausos sutrikimą (išskyrus nežymų);
6. Mokiniui, kuris mokosi pagal pritaikytą bendrojo ugdymo programą, individualus ugdymo planas sudaromas vadovaujantis Bendrųjų ugdymo planų 78, 86, 87 punktais dalykų programoms įgyvendinti nurodomų savaitinių pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti mažinamas ar didinamas atsižvelgiant į mokinio galias ir ugdymosi poreikius, specialistų rekomendacijas.
7. Sutrikusios kalbos ir kitos komunikacijos, mokiniui mokyklos ar individualus ugdymo planas sudaromas vadovaujantis Bendrųjų ugdymo planų 78, 86, 87 punktais. Ugdymo plane specialiosios pamokos skiriamos tarčiai, kalbai lavinti.
8. Įvairiapusių raidos sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 78, 86, 87 punktais:
   1. atsižvelgiant į klasės, kurioje mokosi mokinys, paskirtį: bendroje klasėje, skiriant mokytojo padėjėją;
   2. individualiame ugdymo plane numatomi elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas.
9. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, PAŽANGOS IR PASIEKIMŲ VERTINIMAS**

1. Vertinant mokinių, turinčių specialiųjų ugdymosi poreikių, pažangą ir pasiekimus vadovaujamasi Marijampolės „Ryto“ pagrindinės mokyklos mokinių pažangos ir pasiekimų vertinimo tvarkos aprašu, pagal bendrojo ugdymo dalykų pritaikytoje programoje numatytus pasiekimus, vadovaujantis BUP nuostatomis.
2. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

1. Švietimo pagalba, ją teikiantys specialistai, tikslai ir intensyvumas mokiniui numatyti mokinio individualiame pagalbos plane.
2. Švietimo pagalbą teikiantys specialistai padeda įveikti mokiniui mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.
3. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.
4. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:
   1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;
   2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–8 mokiniai).
5. Ugdymo proceso metu specialiosios pamokos, kurias veda specialusis pedagogas, organizuojamos pagal sudarytą ir direktoriaus patvirtintą tvarkaraštį.
6. Mokiniams, turintiems fonologinių, fonetinių, kalbos raiškos ir suvokimo sutrikimų teikiama logopedo pagalba pagal logopedo sudarytą ir direktoriaus patvirtintą tvarkaraštį.

**PENKTASIS SKIRSNIS**

**MOKINIŲ, TURINČIŲ ĮVAIRIAPUSIŲ RAIDOS SUTRIKIMŲ, UGDYMO ORGANIZAVIMAS**

1. Įvairiapusių raidos sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 78, 86, 87 punktais.
2. Atsižvelgiant į individualias mokinio galimybes ir specialiųjų poreikių lygį, įvairiapusių raidos sutrikimų turintys mokiniai ugdomi bendroje klasėje, skiriant mokytojo padėjėją.
3. Mokykla organizuodama mokinių, turinčių įvairiapusių raidos sutrikimų, ugdymą:
   1. parengia individualų pagalbos vaikui planą, kuriame numato mokinio tolesnio mokymosi perspektyvą ir socialinio elgesio pasiekimus, aptaria švietimo pagalbos teikimo būdus ir formas, elgesio prevencijos ir intervencijos būdus, socialinių įgūdžių ugdymo veiklas. Periodiškai (kartą per mėnesį) arba užfiksavusi mokinio pažangą ar nustačiusi, kad ugdymo procese nedaroma pažanga, peržiūri ir koreguoja individualų pagalbos vaikui planą;
   2. paskiria pagalbos vaikui plano įgyvendinimą koordinuojantį asmenį, kuris kartu su vaiku, jo tėvais (globėjais, rūpintojais) numato siekiamus tikslus, suplanuoja jų įgyvendinimo žingsnius, atsakomybes ir periodiškus susitikimus teikiamos pagalbos rezultatams aptarti;
   3. parengia pritaikytą mokiniui nuolatinę mokymosi vietą, prireikus naudoja sieneles / širmas, skirtas dėmesiui koncentruoti ugdymo proceso metu, triukšmui mažinti. Įrengia kiek įmanoma labiau nuo triukšmo izoliuotą erdvę klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;
   4. užtikrina, kad mokytojai, bendraudami su pagalbos švietimo specialistais, taikytų elgesio vertinimo priemones netinkamo elgesio priežastims nustatyti ir reikalingų įgūdžių ugdymo strategijoms parinkti.
4. Mokykla užtikrina, kad ugdymo turinys būtų pritaikytas atsižvelgiant į individualius mokinio gebėjimus ir raidos sutrikimo specifiką (mokymo medžiaga pateikiama įvairiais būdais: vaizdiniu, garsiniu). Įtraukiant mokinį į veiklas atsižvelgiama į jo pomėgius, naudojamos vizualinės užuominos ugdymo procese, sudaroma mokiniui galimybė pasirinkti atsiskaitymo formą.
5. Mokykla sudaro sąlygas ugdomosios veiklos metu daryti fizinio aktyvumo pertraukas, jų metu pagal galimybes panaudojant turimas specialias priemones.

SUDERINTA

Marijampolės ,,Ryto“ pagrindinės mokyklos

tarybos 2023-06-26 posėdyje,

protokolu Nr. 1-5